Τσίπρας: Να άρουμε τους αποκλεισμούς, να χτίσουμε μια κοινωνία δίκαιη – Cretan News Flow\n«Δυστυχώς κατά τη διάρκεια της πανδημίας τα ανάπηρα άτομα, οι χρόνιοι ασθενείς και οι οικογένειες τους βρέθηκαν για άλλη μια φορά σε καθεστώς εξαίρεσης. Με οδυνηρές συνέπειες» πρόσθεσε.\nΝωρίτερα, ο Αλ. Τσίπρας, είχε επισκεφθεί το Παράρτημα Αποθεραπείας και Αποκατάστασης Παιδιών Με Αναπηρία της Βούλας.\nΚατά τη συζήτηση που ακολούθησε, τα παιδιά εξέφρασαν τους προβληματισμούς τους για τη συγκυρία που έχει διαμορφωθεί με την πανδημία, το lockdown καθώς και τα προβλήματα που αντιμετωπίζουν με την τηλεκπαίδευση


“Ξενερώνεις όταν δεν σε σέβονται – Φοβήθηκα μην φύγει ο Δώνης”, συνέντευξη Μπουζούκη – LEMESOS IN SPORTS\n“Ξενερώνεις όταν δεν σε σέβονται – Φοβήθηκα μην φύγει ο Δώνης”, συνέντευξη Μπουζούκη\nBy lemesosinsports\t On Μαρ 28, 2020\nΟ Γιάννης Μπουζούκης σε συνέντευξη που παραχώρησε μίλησε για τον φετινό Παναθηναϊκό, το ενδεχόμενο της επιστροφής στη Λεωφόρο, τον Δώνη αλλά και την διαιτησία που δεν σεβάστηκε τον Παναθηναϊκό. H μεγάλη επιθυμία για έναν τίτλο. Τι είπε για την υπόθεση της ανανέωσής του, τον Γιώργο Δώνη, το νέο γήπεδο αλλά και για το τριφύλλι γενικότερα.\nΜεταξύ άλλων ανέφερε στην εφημερίδα «Πράσινη»:\n-Υπάρχουν σκέψεις για επανέναρξη στα μέσα Μαϊου. Πόσο καιρό πιστεύεις ότι χρειάζεστε για να επανέλθετε; Θα είναι κοντά στους 2,5 μήνες αποχής από τα παιχνίδια».\n«Αυτό δεν μπορεί ν’ απαντηθεί εύκολα. Ούτε το καλοκαίρι όταν γυρίζουμε δεν έχουμε τόσο μεγάλη απραξία. Δεν ξέρω πόσο διάστημα προπονήσεων θα χρειαστεί, αλλά θα δώσουμε το 100% για να μπορέσουμε να επιστρέψουμε όπως πρέπει».\n-Σε τι κατάσταση πιστεύεις θα γυρίσετε; Αν συμπτυχθεί το πρόγραμμα, υπάρχει κίνδυνος τραυματισμών;\n«Όταν σταματήσαμε ήμασταν καλά. Καμιά φορά όταν έχεις μεγάλη αποχή απ’ αυτό που αγαπάς, μπαίνεις με μεγαλύτερη λαχτάρα, διάθεση να κάνεις αυτό που ξέρεις. Κίνητρο θα έχουμε. Δεν γνωρίζουμε αν θα ξαναπαίξουμε και φυσικά πως θα εξελιχθεί το πρόγραμμα. Είμαστε επαγγελματίες και θ’ αντιμετωπίσουμε ό,τι προκύψει. Δεν είναι, άλλωστε, μόνο ο Παναθηναϊκός σ’ αυτή την κατάσταση».\n-Το περασμένο καλοκαίρι υπήρξε ένα σίριαλ, αλλά τελικά επέκτεινες το συμβόλαιο…\n«Ήταν η πρώτη μου επιλογή να μείνω και να δουλέψω με αυτόν τον προπονητή. Έκανα κάποια βήματα πίσω, έκανε η ομάδα κάποια μπροστά κι έγινε αυτό που θέλαμε. Έμεινα στην οικογένειά μου και είμαι χαρούμενος γι’ αυτό».\n-Υπήρξαν τότε επίσημες προτάσεις από άλλες ομάδες; Γράφτηκαν πάρα πολλά…\n«Ποτέ δεν ρώτησα αν ήρθε επίσημη πρόταση, γιατί στόχος μου ήταν να μείνω και να εξελιχθώ κι όχι να ακούω κάτι που θα δελεαστώ».\n-Η Ευρώπη; Ένα από τα όνειρα;\n«Εννοείται. Είμαστε σε έναν σύλλογο που έχει συνδυάσει το όνομά του με τις ευρωπαϊκές διοργανώσεις. Είναι να μην το σκεφτόμαστε; Στην αρχή το είχαμε βάλει πιο πίσω στο μυαλό μας. Τώρα είμαστε πιο κοντά. Θα παλέψουμε όταν έρθει η ώρα να είμαστε εκεί που πρέπει. Θα είναι μία μεγάλη επιβράβευση για όλους. Όταν έχεις περάσει δύσκολα, έχεις φάει τα σκ… κι έχεις πάει την ομάδα μερικά βήματα παραπάνω, νιώθεις επιβράβευση. Μακάρι να συμβεί και φέτος. Θα είμαστε έτοιμοι».\n-Τι χρειάζεται ο Παναθηναϊκός για να πάρει ένα πρωτάθλημα;\n«Λίγο χρόνο ακόμα και να είμαστε συσπειρωμένοι ομάδα και κόσμος. Είναι τα πιο σημαντικά στοιχεία η συσπείρωση. Πίστη έχουμε και τώρα, αλλά λίγο χρόνο ακόμα και τον κόσμο κοντά. Ο κόσμος μπορεί να πάρει ένα ματς μόνος του. Το είδαμε και με την ΑΕΚ στο 0-2 που έγινε 3-2. Και με τον ΠΑΟΚ στο πρωτάθλημα».\n«Αυτό είναι θέμα της διοίκησης. Σίγουρα χρειάζεται, όμως, ενότητα κι αφοσίωση όλων σε έναν στόχο».\n-Ο Παναθηναϊκός είναι φανερό ότι δεν έχει τον σεβασμό από τη διαιτησία κι ας πήρε φέτος αρκετά πέναλτι. Κυρίως επειδή υπήρχε VAR.\n«Όσα έχουμε πάρει δεν αμφισβητούνται. Και για να τα πήραμε μπήκαμε στην περιοχή του αντιπάλου με κάθε τρόπο. Passing game, ατομική ενέργεια. Και πάλι, όμως. Στη Λαμία στο 0-0 δεν μας δίνουν πέναλτι. Με την Ξάνθη μας ακυρώνουν καθαρό γκολ, μετράνε στον αντίπαλο αντικανονικό. Με τον Ολυμπιακό δεν λέω και τα δύο, που ήταν και τα είδε κιόλας. Στο 0-0 ένα πέναλτι να σου δώσει, αλλάζει το ματς. Να πάρεις ένα διπλό και να αλλάξει η ψυχολογία σου. Κάποιες φορές παύεις να πιστεύεις ότι είναι τυχαίο. Ξενερώνεις, βγαίνεις από τα ρούχα σου κι επηρεάζεται και το παιχνίδι σου».\n-Πως μπορεί ν’ αλλάξει αυτό;\n«Είναι θέμα άλλων και να σκεφτούν το καλό του ποδοσφαίρου. Συμφωνώ με την τακτική της ομάδας να μην ανεβάζει τους τόνους. Ο κόσμος μπορεί να περιμένει ανακοινώσεις, αλλά να βγούμε να φωνάζουμε συνέχεια; Θα χαλάσει το μυαλό μας. Δεν πήραμε αυτό που αξίζαμε, εντάξει πάμε παρακάτω».\n-Τι πρέπει να γίνει για να επιστρέψει ο κόσμος; Γιατί στα δύσκολα ο Έλληνας δεν στηρίζει;\n«Θεωρώ από τα πιο σημαντικά πράγματα τη συσπείρωση. Είναι σεβαστή η απόφασή του να μην έρχεται μαζικά στο γήπεδο. Εμείς τους θέλουμε και δεν χρειάζεται να λέμε το αυτονόητο. Μπορούν να πάρουν μόνοι τους ή να γυρίσουν ένα ματς. Για να μην έρχονται κάτι αρνητικό θα βλέπουν. Είναι λογικό να έχει επηρεάσει τον κόσμο η απουσία από τη διεκδίκηση τίτλων. Έχουν συνηθίσει τίτλους, Ευρώπη, αλλά τους έχουμε ανάγκη».\n-Έχεις παίξει και στη Λεωφόρο. Έστω μισογεμάτη ή ΟΑΚΑ ακόμα και με 30.000-40.000 θεατές;\n«Δύσκολη απόφαση. Το καθένα έχει τα δικά του θετικά κι αρνητικά. Η Λεωφόρος είναι πιο έδρα, θα νιώσει ο αντίπαλος φόβο, μειονεκτικά. Αλλά και το ΟΑΚΑ φέτος όταν είχε παλμό μας έδωσε δύναμη».\n-Ένα νέο γήπεδο θα αλλάξει πολλά;\n«Φυσικά. Είναι σημαντικό να έχεις το δικό σου γήπεδο. Θα δώσει κίνητρο στον κόσμο και λογικά θα βοηθήσει οικονομικά και τον σύλλογο. Δεν μπορεί ο Παναθηναϊκός να μην έχει σύγχρονο γήπεδο. Και για μας τους παίκτες θα είναι κάτι που θα μας δώσει φτερά».\n-Ένα πρωτάθλημα δεν μπορεί να μην περνάει από το μυαλό σας…\n«Είναι το όνειρό μας και θα μας κάνει διπλά και τριπλά χαρούμενους. Θα έχει ανταμειφθεί το έργο μας και το συζητάμε συνεχώς. Θα είναι ιδανικό όποτε έφευγα, αν έφευγα, να το κάνω ως πρωταθλητής. Είναι αρκετά τα χρόνια χωρίς πρωτάθλημα και θα ήθελα να είμαι μέλος της ομάδας που θα επιστρέψει στην κορυφή. Εδώ μία νίκη κάνουμε σε ντέρμπι και είμαστε χαρούμενοι. Μακάρι να έρθει το πρωτάθλημα και να το χαρούμε με τον κόσμο μας. Το αξίζουμε όλοι να το νιώσουμε αυτό με όσα έχουμε περάσει».\n-Θεωρείς σημαντικό να παραμείνει;\n«Σίγουρα θα ήθελα να παραμείνει, αλλά είναι επιλογή του καθενός τι θα ακολουθήσει. Δεν ξέρω τι έχει συμβεί κι αν έχει συμβεί κάτι. Σαν Γιάννης θα ήθελα να συνεχίσει».\n-Περάσατε μαζί του δύο δύσκολα χρόνια. Θα πηγαίνετε συνεχώς για περισσότερα πράγματα; Πόσα μπορεί να δώσει επιπλέον;\n«Αυτό θα πρέπει να το απαντήσει ο ίδιος. Η ομάδα έχει εξελιχθεί. Έχει εξελίξει ατομικά και τα νέα παιδιά, έφτασαν από την Ακαδημία να παίζουν βασικοί. Αλλά αν δείτε και πιο έμπειροι έχουν γίνει καλύτεροι».\n-Ανησύχησες στην αρχή όταν υπήρχε περίπτωση ν’ αποχωρήσει;\n«Ναι. Ανησύχησα, φοβήθηκα. Όχι μόνο εγώ. Κι άλλα παιδιά. Γιατί είναι κάποιος που εμπιστευόμασταν. Έρχονται τα αρνητικά και ταράζεσαι. Εκεί πρέπει να φανείς δυνατός στις δυσκολίες. Εμείς από εκείνη τη κατάσταση μαζί με τον προπονητή βγήκαμε πιο δυνατοί».\nΛεμεσός: Έφτυσε στα μούτρα αστυνομικού επειδή του ζήτησε το έντυπο κυκλοφορίας\nΠρωινό μήνυμα απο τον Υπουργό (pic)


Αν έχεις γεννηθεί Σεπτέμβριο είναι πιο πιθανό να είσαι έξυπνος\nΔεν το λέμε εμείς, αλλά ερευνητές από το Cambridge της Μασαχουσέτης.\nΣεπτέμβριος εξυπνάδα Περίεργα\nΣύμφωνα με μια νέα έρευνα, όσοι έχουν γεννηθεί τον ένατο μήνα του χρόνου έχουν περισσότερες πιθανότητες να είναι πιο έξυπνοι από τους συνομηλίκους του που γεννήθηκαν οποιαδήποτε άλλη εποχή.\nΣυγκεκριμένα, ερευνητές από το Cambridge της Μασαχουσέτης μελέτησαν τη γνωστική ανάπτυξη περισσότερων από 1,2 εκατομμυρίων μαθητών δημόσιων σχολείων, ηλικίας μεταξύ 6 και 15 ετών. Εκείνοι που είχαν τους υψηλότερους βαθμούς ήταν συχνά γεννημένοι τον μήνα Σεπτέμβριο, ενώ οι μαθητές, που γεννήθηκαν κατά τους καλοκαιρινούς μήνες είχαν χαμηλότερες βαθμολογίες.\nΗ μελέτη δεν αφορούσε αποκλειστικά μια τάξη: τα παιδιά του Σεπτεμβρίου είχαν επίσης τις περισσότερες πιθανότητες να μπουν στο πανεπιστήμιο και να πετύχουν στην τριτοβάθμια εκπαίδευση αλλά και πέραν από αυτή.\nΜερικά διάσημα πρόσωπα που γεννήθηκαν Σεπτέμβριο είναι η Beyoncé, ο πρίγκιπας Harry, η Agatha Christie, ο Bernie Sanders, ο Freddie Mercury και ο Bill Murray.\nΠεραιτέρω έρευνα σχετικά με το κοινωνικοοικονομικό υπόβαθρο των συμμετεχόντων αποκάλυψε ότι είναι επίσης λιγότερο πιθανό να καταλήξουν στη φυλακή. Κατέληξαν σε αυτό το συμπέρασμα μετά την ανάλυση δεδομένων από κέντρα κράτησης νέων και διαπίστωσαν ότι τα παιδιά που γεννήθηκαν φθινοπωρινούς μήνες ήταν λιγότερο πιθανό να συλληφθούν για εγκλήματα ανηλίκων, λέει ο Indepentent…


Δήμητρα Παπαδήμα: «Με τα χρήματα της τηλεόρασης ζω ακόμη και σήμερα» | Gossip-tv.gr\nΔήμητρα Παπαδήμα: «Με τα χρήματα της τηλεόρασης ζω ακόμη και σήμερα»\nΤο κοινό υποκλίνεται στο ταλέντο και στο τσαγανό της Δήμητρας Παπαδήμα.\nΗ αγαπημένη ηθοποιός σε συνέντευξή της ανέφερε αν έχει ζηλέψει σημερινές δουλειές στην τηλεόραση και αν υπήρξε ακριβοπληρωμένη.\nΈχεις ζηλέψει δουλειές στην τηλεόραση σήμερα;\nΔεν βλέπω ελληνικά σίριαλ. Γιατί με ενοχλεί να βλέπω υπέροχους ηθοποιούς, που πριν ανοίξουν τον στόμα τους, ξέρω τι θα πουν. Αυτό με κουράζει. Μου λείπει η ωραία ατάκα που βγαίνει από την ψυχή του ηθοποιού. Πλέον στην τηλεόραση κυριαρχεί ο εύκολος λόγος και όσοι πάνε, πάνε για τα χρήματα. Τα οποία, ειδικά οι νεότεροι, δεν τα παίρνουν κιόλας. Γιατί κάποτε πληρωνόμασταν πολύ καλά από την τηλεόραση.\nΥπήρξες ποτέ ακριβοπληρωμένη ηθοποιός;\nΝαι. Στην τηλεόραση έπαιρνα πολύ καλά χρήματα. Και με αυτά τα λεφτά, ζω ακόμη και σήμερα. Παρ’ ότι σπούδασα το παιδί μου, κλπ. Κατάφερα να κρατήσω τα λεφτά, δεν τα έφαγα. Και τις δύο τελευταίες μου θεατρικές παραγωγές, με αυτά τα λεφτά τις έκανα. Το κεραμίδι κάτω από το κεφάλι μου, μου το εξασφάλισε ο πατέρας μου, αλλά τα λεφτά που έβγαλα, τα διαχειρίστηκα σωστά.\nΈχεις πει «όχι» στην καριέρα σου, τα οποία στην πορεία μετάνιωσες;\nΣτην Ελλάδα όχι. Για το εξωτερικό ναι. Έχω μετανιώσει όταν μου πρότειναν να πάω για καριέρα στην Αμερική. Δεν πήγα, ήμουν φοβισμένη και δεν εμπιστεύομαι, ειδικά τους ανθρώπους αυτού του χώρου. Δεν υπάρχει αξιοκρατία. Ζητούν πράγματα από εσένα, που δεν ταιριάζουν στη δική μου ιδιοσυγκρασία. Τη ψυχή μου στο διάολο δεν την πουλάω, είτε αυτό είναι Ελλάδα, είτε εξωτερικό.\nΈχει τύχει να φύγεις από δουλειά, λόγω κακής συμπεριφοράς συναδέλφου;\nΑμέτρητες φορές έχω φύγει κι άλλες τόσες έχω παραμείνει κιόλας γιατί έπρεπε να δουλέψω για να ζήσω. Όταν το θέμα όμως ήταν σοβαρό με λεκτική βία, κακοποιητική συμπεριφορά, σεξουαλική παρενόχληση, κλπ. έφευγα. Δυο φορές μου στοίχισε κιόλας, γιατί μου άρεσαν οι ρόλοι, αλλά δεν γινόταν να μείνω γιατί θα είχαμε θέματα. Γυρνούσα σπίτι, έκλεινα το στόμα και είχα πολλά ψυχοσωματικά. Μου έπεφταν τα νύχια, έβγαζα έρπητα, κλπ.\nΠώς διαχειρίστηκες όλες αυτές τις άσχημες συμπεριφορές μέσα στη δουλειά;\nΑρχικά έγινα ένα νευρασθενικό άτομο. Για να προστατεύσω τον Γιάννη και το παιδί μου, εκείνες τις εποχές, η σκέψη μου ήταν ακατάπαυστη, αφού σκεφτόμουν πως θα συμπεριφερθώ. Έφτασα να είμαι 20 ημέρες άυπνη και να πηγαίνω στη δουλειά. Ή να με πηγαίνει ο Γιάννης κάθε βράδυ με διαταραχή στο νοσοκομείο. Αλλά έπρεπε να δουλέψω. Γιατί ήθελα το καλύτερο για την οικογένειά μου.\nΣε έναν τόσο ανταγωνιστικό χώρο, έχεις φίλους;\nΝαι. Έχω την αιώνια φίλη μου, την Άννα Μιχαήλου, τον Γιώργο Νινιό, κ.ά.


wikipedia | Metablogging.gr\nWikipedia – Encarta, ο αγώνας έληξε 1-0\nΗ Microsoft ανακοίνωσε ότι πρόκειται να τερματίσει τη ζωή της Encarta, της εγκυκλοπαίδειας που ο Bill Gates ξεκίνησε σαν pet project στα μέσα του 80.\nΛέει η σχετική ανακοίνωση:\nΣτη σχετική δικαιολόγηση η ανακοίνωση αναφέρει (οι υπογραμμίσεις δικές μου) :\nΤι εννοεί εδώ; Ναι οι παραδοσιακές εγκυκλοπαίδειες έχουν αλλάξει αλλά η ENCARTA δεν ήταν μια παραδοσιακή εγκυκλοπαίδεια. Ή μήπως ήταν;\nΑυτό που διαφοροποιούσε την ENCARTA από μια παραδοσιακή εγκυκλοπαίδεια ήταν ότι ήταν ηλεκτρονική. Αλλά αυτό δεν συνιστά απόσταση από το ουσιαστικό μέρος της εγκυκλοπαίδειας που είναι το πως σχηματίζεται το σώμα γνώσης που περιέχει. Μάλλον λοιπόν εδώ υποκρύπτεται ότι ακριβώς αυτός ο παραδοσιακός τρόπος παραγωγής έχει αλλάξει. Και ξέρουμε ποιό είναι το νέο παράδειγμα (paradigm με την έννοια που έδινε στον όρο ο Thomas Kuhn): η Wikipedia.\nΣτην παραδοσιακή εγκυκλοπαίδεια η συγκέντωση της γνώσης επαφίεται στους ειδικούς. Κι όχι μόνο η συγκέντρωση αλλά κι η επιλογή. Στην Wikipedia, η συγγραφή είναι δυνητικά ανοιχτή σε όλους. Στην πραγματικότητα και πάλι μικρές ομάδες είναι που οδηγούν τη συγγραφή αλλά η σημαντική διαφορά είναι ότι αυτές οι ομάδες είναι ανοιχτές. Και το κυριώτερο: το μοντέλο της Wikipedia είναι ένα μοντέλο ομοφωνίας. Ότι εμπεριέχεται είναι ανά πάσα στιγμή ένα consensus που επιτυγχένεται με την απλή διαδικασία του ότι αν κάποιος διαφωνεί με κάτι μπορεί να το αλλάξει ad infinitum.\nH ENCARTA βέβαια δεν είναι ένας παλιός και έγκυρος παίκτης όπως η Brittanica ή ο Larouse. Άραγε ποιό μπορεί να είναι το μέλλον τους;\nΚαι γενικά τι σημαίνει να επικρατήσει το μοντέλο της Wikipedia; Ενδιαφέροντα ερωτήματα και πολλές γνώμες γύρω απ΄αυτά. Η δική σας;\nThis entry was posted in Social Media and tagged croudsourcing, encarta, εγκυκλοπαίδειες, microsoft, wiki, wikipedia on 31/03/2009 by Nikos Anagnostou.


Νερό στη Ρόδο. Κάποιος δεν ξέρει καλά τη δουλειά του, της Τζίνας Δαβιλά - iporta.gr\nΩραιοζήλη-Τζίνα Δαβιλά / 3 Ιουλίου 2017 / No Comment\nΤηλεφώνημα χθες το απόγευμα από μεγάλη επιχείρηση της Ρόδου.\n«Γιατί δεν έχουμε νερό από τις 2 το μεσημέρι. Πες μου. Γιατί».\n«Η Περιφέρεια Ν. Αιγαίου υπέγραψε σύμβαση με ιδιώτη ο οποίος θα αναλάμβανε την διαδικασία υδροδότησης από το Φράγμα Γαδουρά στο νησί της Ρόδου και όταν το Ελεγκτικό Συνέδριο της Αθήνας διάβασε το φάκελο της σύμβασης, βρήκε κάποια ατοπήματα, ασάφειες, κενά σημεία και δεν εκδίδει την απαιτούμενη άδεια».\n«Άρα η Περιφέρεια έχει ηλίθιους δικηγόρους. Εγώ τη μήνυση για την καταστροφή στη δουλειά μου, σε ποιον θα την κάνω; Στον ιδιώτη ή στην Περιφέρεια Ν. Αιγαίου;».\nΌταν, λοιπόν, το Φράγμα Γαδουρά έχει απόθεμα νερού για την επόμενη πενταετία σχεδόν και το νησί διψά, κάποιος κάτι δεν έχει κάνει σωστά. Και το ζήτημα δεν αφορά πρακτικά στο Δήμο Ρόδου παρ’όλο που ο Δήμαρχος Φώτης Χατζηδιάκος προ ημερών έκανε έκκληση να γίνεται οικονομία στο νερό στο πλαίσιο της περιβαλλοντικής συνείδησης τονίζοντας ότι η οικονομία στην κατανάλωση νερού μεταφράζεται σε νέες γεωτρήσεις.\nΤο Ελεγκτικό Συνέδριο κάνει τη δική του δουλειά.\nΟ Δήμος Ρόδου κάνει περισσότερα από αυτά που του αναλογούν και αναλαμβάνει την επίλυση του ζητήματος χωρίς να ευθύνεται για την διακοπή της υδροδότησης.\nΠροφανώς για ακόμα μία φορά η Περιφέρεια Ν. Αιγαίου κόμπασε για την ολοκλήρωση του έργου επί των ημερών της, έργο σημαντικότατο το οποίο, όπως η ίδια ισχυρίζεται, έμεινε στα ανολοκλήρωτα για μια εικοσαετία.\nΌμως κάτι έκανε λάθος. Και όποιος ψάχνει να βρει εχθρούς δεξιά, αριστερά και απέναντι, μιλώντας για συνομωσίες και παρακράτος, ας κοιτάξει στον κόρφο του κι αν χρειαστεί ας τον φτύσει κιόλας και όχι για να μην τον ματιάσει. Διότι ο κομπασμός και η αλαζονεία τιμωρούνται από την ανώτερη αλήθεια και ανάγκη της Φύσης, αγάπη μου. Το άριστο μέτρο που ζυγίζει τα πράγματα παντού και πάντα σωστά.\nΟ μεγαλύτερος δαίμονας του καθενός μας είναι ο ίδιος του ο εαυτός. «Κατά του δαίμονος εαυτού» και το «Μέτρον άριστον εστί» δεν αρκούν να τα θυμόμαστε, όταν καυχιόμαστε για το ένδοξο παρελθόν μας. Είναι φράσεις που αν δεν τις εφαρμόσει κάποιος ως στάση ζωής, δεν πάει κάπου. Όσο κι αν καυχιέται ότι ανοίγει δρόμους ακόμα και στα υδατοδρόμια. Κάτι πάλι κάνει λάθος που οφείλω να το τονίσω με την ευκαιρία: οι προδιαγραφές υδατοδρομίων είναι απείρως πιο απαιτητικές και πολύπλοκες από μια απλή σύμβαση ανάθεσης έργου μεταξύ Ιδιώτη και Τοπικής Αυτοδιοίκησης.\nΑλλά επαναλαμβάνω: ο περιπολών ασχέτως περί πολλών τυρβάζει ακαταπαύστως και αλαζονικώς. Και όποιος έχει συναίσθηση της ευθύνης του, ζητά ταπεινά συγγνώμη που επί των ημερών του ένα ολόκληρο νησί παραληρεί σαν χώρα της Αφρικής που ψάχνει το νερό.\nΚατά τ’άλλα… ο Τουρισμός βαίνει καλώς και η Περιφέρεια Νοτίου Αιγαίου φροντίζει τη ναυαρχίδα του Τουρισμού της ._\n* Το ίδιο ποίημα του Νίκου Γκάτσου χρησιμοποίησα και για το κείμενό μου για τον Σταύρο Θεοδωράκη. Και προφανώς όσο τούτη η χώρα θα παραληρεί εξ αιτίας των ιδιοτελών και λαϊκιστών, θα το χρησιμοποιώ παντού. Κάτι σαν το γνωστό αναψυκτικό.\nTags Γιώργος Χατζημάρκος νερό Τζίνα Δαβιλά Φώτης Χατζηδιάκος


ΓΙΑ 7η ΣΥΝΕΧΟΜΕΝΗ ΧΡΟΝΙΑ, ΒΡΑΒΕΥΣΗ ΤΟΥ ΤΜΗΜΑΤΟΣ ΛΗΜΝΟΥ !\nΤετάρτη, 28 Ιουνίου 2017 21:39\nΓΙΑ 7η ΣΥΝΕΧΟΜΕΝΗ ΧΡΟΝΙΑ, ΒΡΑΒΕΥΣΗ ΤΟΥ ΤΜΗΜΑΤΟΣ ΛΗΜΝΟΥ ! Κύριο\n«ΚΑΛΛΥΤΕΡΟΥ ΠΛΑΝΟΥ ΜΑΡΚΕΤΙΝΓΚ & ΕΜΠΟΡΙΑΣ»\nΤο Τμήμα Επιστήμης τροφίμων & Διατροφής (Τ.Ε.Τ.Δ.) του Πανεπιστημίου Αιγαίου βραβεύεται για 7 συνεχή χρονιά! Με το βραβείο «ΚΑΛΥΤΕΡΟΥ ΠΛΑΝΟΥ ΜΑΡΚΕΤΙΝΓΚ ΚΑΙ ΕΜΠΟΡΙΑΣ», στον Ευρωπαϊκό φοιτητικό διαγωνισμό οικολογικών, καινοτόμων τροφίμων Ecotrophelia 2017 με το καινοτόμο, βιολογικό προϊόν μελιού “Honey Bee Good”.\nΟ διαγωνισμός διεξήχθη για 7 χρονιά την Τρίτη 27 Ιουνίου 2017, στην Αίγλη Ζαππείου από τον Σύνδεσμος Ελληνικών Βιομηχανιών Τροφίμων (ΣΕΒΤ) με την συμμετοχή 15 φοιτητικών ομάδων από όλα σχεδόν τα ΑΕΙ και ΤΕΙ της χώρας παρουσία του Αναπληρωτή Υπουργού Έρευνας & Καινοτομίας κ. Κώστα Φωτάκη, του Αναπληρωτή Πρύτανη του Πανεπιστημίου Αιγαίου Αναπληρωτή Καθηγητή Σπύρου Συρόπουλου, άλλων επισήμων και πλήθος κόσμου\nΑπό τους φοιτητές Κόκκου Σ., Αξιώτη Φ., Διδωνάκη Α., Κατσικάρη Κ. με επιβλέποντα καθηγητή τον διδάσκοντα Δημήτρη Σαρρή, και συνεργαζόμενη εταιρεία την ELBISCO\nΑπό τους φοιτητές Λέτσιο Μ., Καραμπίνη Δ., Λαζάρου Ε., Βόσος Δ., με επιβλέποντα τον Αναπληρωτή Καθηγητή κ. Χαράλαμπο Καραντώνη, και συνεργαζόμενη εταιρεία την ΧΡΥΣΑΦΗΣ Α.Ε. (παραδοσιακά προϊόντα Λήμνου)\nΠροϊόν “HoneyBeeGood” (προϊόν μελιού):\nΑπό τiς φοιτήτριες Νάννου Μ., Μηλιαράκη Α., Αστρά Μ., Λάμπρου Ε., με επιβλέποντα καθηγητή τον διδάσκοντα Γεράσιμο Κοντό και συνεργαζόμενη εταιρεία την APIVITA (βραβείο καλύτερου πλάνου μάρκετινγκ & εμπορίας).\nΣΤΗ ΦΩΤΟΓΡΑΦΙΑ ΦΟΙΤΗΤΕΣ ΣΤΑ ΕΡΓΑΣΤΗΡΙΑ ΤΟΥ ΤΜΗΜΑΤΟΣ ΛΗΜΝΟΥ


For Your Playlist #4: Τα καινούργια τραγούδια που πρέπει να ακούσετε – Παραθυρο\nΟ πρώτος δίσκος της ταλαντούχας Νοτιοαφρικανής ράπερ Yugen Blakrok, με τίτλο Return of the Astro-Goth, κυκλοφόρησε το 2013. Πέρυσι το όνομά της ξεπέρασε τα όρια της Νότιας Αφρικής όπου ήταν εδραιωμένη ως underground καλλιτέχνιδα, χάρη στη συμμετοχή της, μαζί με τον Vince Staples, στο κομμάτι Opps, που συμπεριλαμβάνεται στον εξαιρετικό δίσκο Black Panther OST, τον οποίο επιμελήθηκε ο Kedrick Lamar. Τον περασμένο Φεβρουάριο κυκλοφόρησε το δεύτερό της άλμπουμ, Anima Mysterium. Παρακολουθήστε την να ερμηνεύει ένα από τα τραγούδια του νέου αυτού δίσκου, το «Morbid Abakus», στο Colors Show. Το κομμάτι (και ο δίσκος γενικότερα) θα σας μπάσει στον κόσμο της ελληνικής και της σκανδιναβικής μυθολογίας, του μυστικισμού και του εσωτερισμού, της μαγείας και του ονείρου.\nΟ καινούργιος και έκτος δίσκος του Flying Lotus, Flamagra, παρουσιάζει συνεργασίες με πολλούς διακεκριμένους καλλιτέχνες, όπως, μεταξύ άλλων με τον David Lynch, τη Solange και την Tierra Whack. To «More» σε συνεργασία με τον Anderson Paak είναι ένα από τα δυνατότερα κομμάτια του δίσκου. To sci-fi video, τοποθετημένο σε ένα δυστοπικό, διαστημικό και ερημικό τοπίο, φέρει την υπογραφή του γνωστού Ιάπωνα σκηνοθέτη Shinichiro Watanabe. Είναι η ιστορία μιας τρομακτικής και οδυνηρής μετάλλαξης. Μια ιστορία για τις παγίδες και τους καρπούς του Εγώ, με έναν στίχο που χρησιμεύει και για mantra: “There’s gotta be more to life than myself”.\nΗ Georgia Anne Muldrow είναι μια Αμερικανίδα καλλιτέχνιδα από το Λος Άντζελες. Στα 36 της χρόνια έχει πολλά για τα οποία να είναι περήφανη, συμπεριλαμβανομένων των 16 της δίσκων, ο πρώτος εκ των οποίων κυκλοφόρησε το 2006. To ορχηστρικό «When the Fonk Radiates» είναι το 3ο single από τον επόμενό της δίσκο, VWETO II (ως συνέχεια, υποθέτουμε, του παλαιότερού της δίσκου, VWETO, του 2011). Στα Ki-Kongo, vweto σημαίνει «βαρύτητα». Απολαύστε τον τρόπο με τον οποίο η Muldrow φέρνει μαζί funk, hip hop και jazz σε ένα κομμάτι που παρ’ όλη τη βαρύτητά του, σύμφωνα με την ίδια, μπορεί να χρησιμεύσει για να καθαρίσει τον αέρα μετά από μια διαμάχη ή για να σηματοδοτήσει την αρχή μιας καινούργιας μέρας.\nDAM – Jasadik Hom\n«Γράφουμε για τις ζωές μας, καταγράφουμε τις ζωές μας και το να είσαι Παλαιστίνια/ος σημαίνει λίγο πολύ πως ό,τι και να κάνεις είναι πολιτικό». Είναι οι λέξεις της Maysa Daw, μέλους του παλαιστινιακού hip hop συγκροτήματος DAM, μαζί με τους Tamer και Suhell Nafar και Mahmoud Jreri. Το “DAM” είναι ακρωνύμιο της φράσης Da Arabic MC, ενώ σημαίνει «αιωνιότητα» στα αραβικά και «αίμα» στα εβραϊκά. Οι DAM ιδρύθηκαν το 1999. Ήταν ένα από τα πρώτα παλαιστινιακά hip hop σχήματα, και 20 χρόνια μετά εξακολουθούν να αντιστέκονται και να δημιουργούν μέσω της hip hop, αντιμετωπίζοντας μέσα από το κατοχικό πλαίσιο, μεταξύ άλλων, θέματα όπως η εθνική και η έμφυλη καταπίεση. Το Jasadik-Hom, που μεταφράζεται ως «Το σώμα σου» παρουσιάζει την τομή μεταξύ των δύο, όπως βιώνεται από μια Παλαιστίνια. Είναι ένα single από τον επόμενό τους δίσκο, «Ben Haana Wa Maana» που θα κυκλοφορήσει στις 7 Ιουνίου.


Τετάρτη, 29 Απριλίου 2015 14:33\nΤο εργαστήριο αυτό ξεκινά με μια προθέρμανση, τόσο με στοιχεία τεχνικής όσο και αυτοσχεδιασμού. Διερευνώντας τα στηρίγματα και τις επαφές αναπτύσσονται στο σώμα η ρευστότητα και η δυναμική. Η γνώση της ανατομίας βοηθά στη βελτίωση της ακρίβειας και της ενέργειας. Προσεγγίζουμε πολλές ποιότητες της κίνησης και η ροή αυτή ανοίγει την επικοινωνία. Από την προθέρμανση, περνάμε σε πιο αναλυτική και λεπτομερή δουλειά αυτοσχεδιασμού και σύνθεσης. Κατά τη διάρκεια αυτού του εργαστηρίου θα εξετάσουμε διάφορες προτάσεις με το σώμα και με το χορό, ατομικά και ομαδικά. Ακριβώς όπως παίρνεις μια αναπνοή, η συνείδηση κινείται σε κύματα, χάνεται, ακολουθεί διαφορετικές ιδέες, χαρούμενη ή έντονη, ανήσυχη ή με περιέργεια. Ο χορός είναι ρευστός, αόρατος και σε κάνει να ξεχνάς το σώμα που δεν ησυχάζει ποτέ. Συναίσθημα, πάθος, σώμα: μια συνάντηση για ένα πολύχρωμο χορό μεταξύ του σώματος του ηθοποιού και του σώματος του χορευτή.\nΗ Dominique Duszynski χόρευε στη χοροθεατρική ομάδα της Pina Bausch από το 1983 μέχρι το 1992. Έχει εργαστεί σε δημιουργίες και μυθικά κομμάτια όπως: The Rite of spring, Kontakhof, Blaubart, Nelken, Arien, 1980, The 7 Deadly Sins, Auf Dem Gebirge, Two Cigarettes in the Dark, Viktor, Ahnen, Kommt tanz mit mir, Renate wandert aus, Walzer, Bandoneon, Iphigenie, Orphée... Από το 1988, διδάσκει σε ιδρύματα και ομάδες στην Ευρώπη και το εξωτερικό. Το 1992, ξεκίνησε τη δική της έρευνα και συνεργασία με χορευτές και ηθοποιούς για τη δημιουργία πολλών κομματιών. Συνεργάζεται επίσης με τους JF Duroure και Pippo Delbono. Πήρε μέρος στην ταινία «Die Klage der Kaiserin» της Pina Bausch και «Βερολίνο-Ιερουσαλήμ» και «Γκόλεμ» του Amos Gitai. Διδάσκει στο P.A.R.T.S. (Βρυξέλλες), από την ίδρυσή του το 1995. Το 2007, δημιουργεί το σόλο της «Fuga» και το 2008 χορεύει στο τρίο «Barroco» που ταξίδεψε από τη Λυών ως τη Βραζιλία, συμπεριλαμβανομένων των Βελγίου, Ιταλίας, Γερμανίας. Το 2009, συνθέτει ένα νέο σόλο, το «Luz», για το 9ο φεστιβάλ "Voix de Femmes" στο Βέλγιο. Το 2010, σε συνεργασία με τον σχεδιαστή φώτων I.Corten, προτείνει το πρότζεκτ δρόμου «Sous les Ponts» κατά μήκος του ποταμού της Λιέγης. Την ίδια χρονιά, παρουσιάζει στο φεστιβάλ STUK στο Leuven το «The complete works» της Nina Beier. Τον Νοέμβριο του 2011, παρουσιάζει το ντουέτο «Riff» στο 10ο φεστιβάλ "Voix de Femmes» στη Λιέγη, στο Βέλγιο, στη συνέχεια, τον Νοέμβριο του 2012, στις Βρυξέλλες και τον Ιούνιο του 2013 στο Ρίο και το Σάο Πάολο της Βραζιλίας. Στο 13 Νοεμβρίου συμμετείχε στο έργο «Si je meurs» του R.Hoghe στη Λιέγη. Κατά τη διάρκεια του καλοκαιριού του 2014, δημιουργεί ένα μικρό κομμάτι, το «Walkabout», σε 9 μέρες με 9 χορευτές, το οποίο παρουσιάζεται σεΒέλγιο και Ολλανδία. Εκτός από τη δική της προσωπική έρυνα και δημιουργία, συνεργάζεται καλλιτεχνικά με τη χορογράφο M.Noiret από το 2007.\nΏρα: 10.30 - 14.30


ael-sports: 17 Οκτ 2007\n(71' Σκέρι, 84' Μιφσούντ-24' πεν. Μπουγκάεφ, 31', 35' Φρούντζα)\nΒοσνία / Ερζεγοβίνη-Νορβηγία 0-2\n1. Ελλάδα 25 (σε 10 αγώνες)\n2. Νορβηγία 20 (σε 10 αγώνες)\n3. Τουρκία 18 (σε 10 αγώνες)\n4. Βοσνία / Ερζεγοβίνη 13 (σε 10 αγώνες)\n5. Ουγγαρία 12 (σε 10 αγώνες)\n6. Μολδαβία 9 (σε 11 αγώνες)\n7. Μάλτα 5 (σε 10 αγώνες)\nΟι δύο τελευταίες αγωνιστικές:\nΡεπό: Βοσνία / Ερζεγοβίνη\nΤουρκία-Βοσνία / Ερζεγοβίνη\nΑναρτήθηκε από ΚΑΒΑΛΑΡΗΣ στις 11:21 μ.μ. Δεν υπάρχουν σχόλια:\nΑυτή ήταν ρεβάνς! Η νίκη μέσα στην Τουρκία (η πρώτη επί των γειτόνων μας, μετά από 55 χρόνια), όχι μόνο έσβησε την ήττα στο Καραϊσκάκη, αλλά στέλνει, από τώρα, την Εθνική μας στα τελικά του Euro. Η ελληνική ομάδα, πιο απολαυστική από ποτέ, σε αυτή την προκριματική φάση, έδωσε ρεσιτάλ τακτικής και ωραίου ποδοσφαίρου, σφραγίζοντας με τον πιο εντυπωσιακό τρόπο την πρόκρισή της.\nΤο κατάμεστο Αλί Σαμι Γεν, μπορεί να "κόχλαζε" από 25.000 Τούρκους, αλλά μάλλον συνειδητοποίησε ποια ομάδα ήταν η καλύτερη μέσα στον αγωνιστικό χώρο. Ο Ρεχάγκελ είχε μελετήσει άριστα το ματς, οι παίκτες του πήραν άριστα στην εφαρμογή των πλάνων κι αν μπορούσαν να ευστοχήσουν στην σωρεία των μεγάλων ευκαιριών που έχασαν θα μιλάγαμε για ... αστρονομικό σκορ.\nΔεν πειράζει! Και το 1-0 καλό είναι. Με χρυσό σκόρερ τον Γιάννη Αμανατίδη (79) που μαζί με τους Μπασινά, Καραγκούνη, Άντζα και Τοροσίδη συνθέτουν την κορυφαία τετράδα. Ποιος υστέρησε όμως; Είναι χαρακτηριστικό ότι οι Τούρκοι έχασαν την πρώτη τους μεγάλη ευκαιρία στο 87, όταν το δοκάρι έσωσε το σουτ του Αρντά.\n"Φύλακας" ο Χαλκιάς, επιθετικό πνεύμα\nΜε σύστημα 4-3-3 και τον Κώστα Χαλκιά να προστατεύει την εστία του ο Οτο Ρεχάγκελ έδειξε ότι ήθελε από την αρχή να "χτυπήσει" το παιχνίδι μέσα στο "Αλι Σαμί Γεν". Σεϊταρίδης, Δέλλας, Κυργιάκος, Τοροσίδης οι τέσσερις στην άμυνα, ο Αντζας σε ρόλο "κόφτη" με τους Μπασινά και Καραγκούνη στο πλάι του στην μεσαία γραμμή και στην επίθεση, οι Χαριστέας (δεξιά) και Αμανατίδης (αριστερά) με τον Γκέκα ελάχιστα πιο προωθημένο στο κέντρο της επίθεσης.\nΣτην αντίπερη όχθη ο Φετίχ Τερίμ με σύστημα 4-4-2 έδειξε να εμπιστεύεται τους Ουνάλ Γκοκχάν και Ουμίτ Καράν στην γραμμή "κρούσης" με τους Εμρέ, Αουρέλιο (στο κέντρο) και Τουντσάι, Αλτιντόπ στα άκρα να δίνουν βοήθειες μαζικά σε κάθε επίθεση.\nΤο πρώτο δεκάλεπτο της αναμέτρησης ήταν αναγνωριστικό για τις δύο ομάδες με το αντιπροσωπευτικό μας συγκρότημα να προσπαθεί με ψύχραιμο παιχνίδι να διατηρεί την κατοχή της μπάλας σε ίσα επίπεδα με τους γηπεδούχους, που ήθελαν να εκμεταλλευθούν την "καυτή" ατμόσφαιρα των οπαδών τους. Το κλίμα παρόλο που "ζεστό" για τους παίκτες του Τερίμ, γρήγορα πήγε να "παγώσει" από τους ποδοσφαιριστές του Ρεχάγκελ που στο 11' είχαν διπλή ευκαιρία στην πρώτη τους επίσκεψη στα καρέ του Βολκάν.\n"Αγριες" οι διαθέσεις μας...\nΑρχικά, ο ο Γκέκας έστρωσε στον Αμανατίδη, η μπάλα από το σουτ του τελευταίου έφυγε δίπλα από το δεξί δοκάρι του Τούρκου τερματοφύλακα. Στην νέα αντεπίθεση των Ελλήνων, ο Γκέκας πιεζόμενος από τον Ουζουλμέζ, επιχείρησε το σουτ από τα αριστερά όμως ο Βολκάν μπλόκαρε.\nΟι φάσεις αυτές "ταρακούνησαν" τους Τούρκους τόσο στο επίπεδο της ομάδας όσο και στην τεχνική ηγεσία ενώ στον φιλοξενούμενο πάγκο, ο Γερμανός τεχνικός του αντιπροσωπευτικού μας συγκροτήματος με άμεση κίνηση στους παίκτες του άλλαξε το σύστημε σε 3-5-2 με τον Αντζα να οπισθοχωρεί και τον Αμανατίδη να έρχεται περισσότερο στα άκρα.\nΠριν συμπληρωθεί το 20λεπτο, (17') ο Γκέκας λίγο έμελλε να ανοίξει το σκορ, όταν μετά την σέντρα του Kαραγκούνη από τα δεξιά και την κεφαλιά πάσα του Αμανατίδη, ο επιθετικός της Μπάγερν Λεβερκούζεν είδε τον Βολκάν να έχει βγει από την εστία του, επιχείρησε την κεφαλιά από τα αριστερά και στα όρια της μικρής περιοχής, η μπάλα έφυγε πάνω από το οριζόντιο δοκάρι.\nΟι Τούρκοι οπαδοί βλέποντας την Ελλάδα να δείχνει αποφασισμένη για να πετύχει τουλάχιστον πρώτη ένα γκολ, άρχισαν να φωνάζουν πιο δυνατά υπέρ των γηπεδούχων κάτι που αρχικά έδειχνε να επιδρά θετικά στους παίκτες του Τερίμ. Ετσι, στο 21' μετά από ατομική ενέργεια και σουτ έξω από την περιοχή του Χαμίτ Αλτιντόπ, η μπάλα έφυγε άουτ, ενώ μετά από εκτέλεση φάουλ του ίδιου στο 23' από το ημικύκλιο της περιοχής, η μπάλα κατέληξε και πάλι άουτ χωρίς ν' ανησυχήσει ο Χαλκιάς.\nΒάλτο... αγόρι μου\nΟι παίκτες της Εθνική μας έλεγχαν απόλυτα το ματς παρά τις δύο φάσεις (μόνο) των Τούρκων και έδειχναν ικανοί και έτοιμοι ανα πάσα στιγμή να "κλέψουν" την νίκη. Κάτι τέτοιο (να σκοράρει) δεν μπόρεσε να πετύχει ο Τοροσίδης που βγήκε στο 35' μόνος τετ α τετ από πλάγια με τον Βολκάν να αποκρούει εντυπωσιακά με γροθιές.\nΣτο τελευταίο δίλεπτο του πρώτου μέρους, οι Τούρκοι έκαναν για μια ακόμα φορά (τρίτη) την αίσθησή τους στα καρέ του Χαλκιά, με τον Ουνάλ Γκοκχάν να φεύγει σε μια αντεπίθεση να σουτάρει έξω από την περιοχή, αλλά η μπάλα πέρασε αρκετά μέτρα δίπλα από το δεξί δοκάρι του Ελληνα γκολκίπερ.\nΤο φινάλε όμως άνηκε και πάλι στους πρωταγωνιστές, δηλαδή τους Ελληνες. Ετσι, στο 44' ο Αμανατίδης μπήκε στην περιοχή από τα αριστερά, επιχείρησε το σουτ, ο Βολκάν μπλόκαρ ενώ ένα λεπτό αργότερα ο Τοροσίδης από τα αριστερά μπήκε στην περιοχή, προσπάθησε να πασάρει στον Γκέκα, ο Τσετίν όμως με σωτήριο και επικίνδυνο τάκλιν έδιωξε δύσκολα σε κόρνερ.\nΑλλαγές προσώπων όχι και εικόνας στο δεύτερο\nΗ έναρξη της επανάληψης είχε ένα νέο πρόσωπο στην ενδεκάδα των γηπεδούχων με τον Τουμέρ Μετίν να περνάει στη θέση του Ουμίτ Καράν, ενώ σε ότι αφορά την εικόνα από το πρώτο ημίχρονο σε τίποτα\nδεν έδειχνε διαφορετική. Και αυτό γιατί εξ' αρχής οι παίκτες μας έδειχναν τις διαθέσεις τους, αφού στο 48' μετά από εκπληκτική μπαλιά του Καραγκούνη, ο Γκέκας πετάχτηκε και με αριστερό σουτ στην κίνηση, έστειλε την μπάλα να περάσει ελάχιστα εκατοστά πάνω από το δοκάρι του αντίπαλου γκολκίπερ. Ενα λεπτό αργότερα, ήταν η σειρά του Καραγκούνη με ευθύβολο σουτ να απειλήσει χωρίς επιτυχία.\nΣτο 52' μετά από κάθετη μπαλιά του Τουμέρ, ο Τουντσάι έφυγε στην πλάτη της άμυνας κατέβασε την μπάλα, αλλά από καλή θέση μέσα στην περιοχή δεν σούτερε όπως υπολόγιζε και ο Χαλκιάς μπλόκαρε σταθερά.\nΟ Οτο παίρνει το "ραβδί" του\nΤέσσερα λεπτά αργότερα, ήρθε η ώρα του Οτο Ρεχάγκελ να κάνει την πρώτη του διορθωτική κίνηση με τον Λυμπερόπουλο να περνάει στην θέση του Γκέκα, αφού όλα κυλούσαν καλά στις άλλες γραμμές της ομάδας (άμυνα και κέντρο).\nΟ Γερμανός τεχνικός δεν δίστασε τρία λεπτά αργότερα άλλαξε και το άλλο πρόσωπο της επίθεσης Χαριστέα με τον Σαμαρά. Οι δύο αυτές αλλαγές έδωσαν πνοή στην "γραμμή κρούσης" της ομάδας μας που έδειχνε πως ήθελε το ματς.\nΣτην αντίπερα όχθη, ο Τερίμ "έριξε" στο ματς και την παλιοφρουρά Σουκούρ προκειμένου να βρει λύση στο σκοράρισμα κάτι που δεν ήρθε και στο 65' με σουτ του Τουμέρ. Στο 66' σε άλλη μια αντεπίθεση του αντιπροσωπευτικού μας συγκροτήματος ο Μπασινάς βρήκε τον Σαμαρά από τα αριστερά, ο παίκτης της Μάντσεστερ Σίτι με σουτ έξω από την περιοχή, είδε την μπάλα να περνάει μόλις άουτ.\nΓκολ και φύγαμε για EURO\nΟτι δεν μπορούσαν για 78 λεπτά οι παίκτες του Οτο Ρεχάγκελ το πέτυχαν στο 79' όταν ο Σαμαράς έβγαλε μόνο του τον Αμανατίδη, ο οποίος μπήκε στην περιοχή και με έξοχο πλασέ πάνω από τον Βολκάν έστειλε την μπάλα στα δίχτυα της Τουρκίας "παγώνοντας" το "Αλί Σαμί Γεν".\nΟι γηπεδούχοι με την ψυχολογία υπό το μηδέν και με τις αποδοκιμασίες συνεχείς από την εξέδρα το μόνο που κατάφεραν ήταν να απειλήσουν στην καλύτερη ευκαιρία τους στο ματς στο 86' όταν ο Σουκούρ τροφοδότησε τον Αρντά, ο οποίος με σουτ από το ύψος της μεγάλης περιοχής, σημάδεψε το δεξί δοκάρι του Χαλκιά.\nΤο τελικό σφύριγμα της λήξης βρήκε τους Ελληνες να παίρνουν ένα διπλό πρόκρισης στα τελικά του Euro και συνάμα την εκδίκηση από την ήττα στο Καραϊσκάκη, με τους Τούρκους να χειροκροτούν τους παίκτες του Οτο Ρεχάγκελ που πανηγύρισαν σαν μικρά παιδιά στον αγωνιστικό χώρο του "Αλί Σαμί Γεν" το "σπάσιμο" μιας παράδοσης 55 ετών.\nΓήπεδο: "Αλί Σαμί Γεν"\nΔιαιτητής: Μεχούτο Γκονζάλες (Ισπανία)\nΚίτρινες: Εμρέ / Τοροσίδης\nΤουρκία (Φετίχ Τερίμ): Βολκάν, Τσετίν, Ουζουλμέζ, Γκοκχάν Ζαν, Εμρέ (71' Αρντά), Αουρέλιο, Ουμίτ Καράν (45' Τουμέρ Μετίν), Γκοκντενίζ (64' Σουκούρ), Τουντσάι, Ουνάλ Γκοκχάν, Χαμίτ Αλτιντόπ.\nΕλλάδα (Οτο Ρεχάγκελ): Χαλκιάς, Σεϊταρίδης, Δέλλας, Κυργιάκος, Τοροσίδης, Αντζας, Μπασινάς, Καραγκούνης, Αμανατίδης, Χαριστέας (59' Σαμαράς), Γκέκας (56' Λυμπερόπουλος).\nΑναρτήθηκε από ΚΑΒΑΛΑΡΗΣ στις 11:07 μ.μ. 1 σχόλιο:\nΠεπεισμένος ότι η ομάδα του έχει μεγάλες δυνατότητες και θα τις αποδείξει απέναντι σε μεγάλες αντιπάλους, όπως η ΑΕΚ, εμφανίστηκε στη συνέντευξη Τύπου που παραχώρησε ο προπονητής της Λάρισας, Γιώργος Δώνης, ενόψει της σαββατιάτικης αναμέτρησης με την «Ένωση» στο ΟΑΚΑ. Ο τεχνικός της ΑΕΛ επιδοκίμασε την απόφαση του προέδρου της ομάδας, Κώστα Πηλαδάκη, να παραιτηθεί από αντιπρόεδρος της Σούπερ Λίγκας, καθώς δεν συμφωνούσε με την τιμωρία που επιβλήθηκε στους διαιτητές της αναμέτρησης με τον Ατρόμητο στο Περιστέρι.\n«Η ομάδα μου έχει μεγάλες δυνατότητες και το έχει αποδείξει απέναντι σε μεγάλους αντιπάλους. Ξεκούραστη μπορεί να δείξει το πραγματικό και καλό της πρόσωπο και με σκληρή δουλειά μέσα στον αγωνιστικό χώρο μπορεί να είναι ένας δυνατός αντίπαλος για την ΑΕΚ και να διεκδικήσει ένα καλό αποτέλεσμα. Στο ΟΑΚΑ το άγχος θα είναι το ίδιο με κάθε παιχνίδι, όπως πήγαμε και στο "Ίγουντ Παρκ" με το άγχος της πρόκρισης. Θέλουμε τους βαθμούς και πρέπει να προσπαθήσουμε σκληρά. Ξέρουμε ότι είμαστε σε καλή κατάσταση επειδή η ομάδα έχει ξεκουραστεί και είναι απόλυτα έτοιμη. Πάμε με την ίδια πίεση που έχουμε σε κάθε παιχνίδι της εβδομάδας, την πίεση για τη διεκδίκηση των βαθμών. Από μένα δεν θα ακούσετε ποτέ ότι όταν αγωνιζόμαστε κόντρα στους ‘μεγάλους’ η ομάδα μου δεν έχει να χάσει τίποτα. Αυτό είναι πάγιο, σε κάθε ματς πάμε για τη νίκη», τόνισε.\nΣχολιάζοντας τις απουσίες που έχει η ομάδα ενόψει του κρίσιμου αυτού ματς, ο Δώνης ανέφερε: «Οι πιθανότητες ν’ αγωνιστούν οι Νταμπίζας και Αλεξάνδρου είναι ελάχιστες. Το θετικό είναι ότι ο Βενετίδης έπαιξε στο φιλικό παιχνίδι κόντρα στην Εθνική Νέων, έχει μπει στην κανονική ροή των προπονήσεων και ίσως να είναι διαθέσιμος. Σίγουρα, πάντως, θα είναι 100% έτοιμος για το ματς με την Έβερτον».\nΜιλώντας για τις πολλές υποχρεώσεις που έχει η ομάδα το τελευταίο διάστημα και τους συνεχείς αγώνες που είναι υποχρεωμένοι να δίνουν οι παίκτες του, ο τεχνικός των «βυσσινί» επισήμανε: «Αυτό που δείχνει η ομάδα στα πρώτα της παιχνίδια είναι ότι έχει μετάπτωση στην απόδοσή της, περίπου στο 60ο-70ο λεπτό, κάτι το οποίο όμως είναι απόλυτα φυσιολογικό. Υπάρχει η κούραση από τα παιχνίδια της Πέμπτης, αλλά και του ταξιδιού. Στον αγώνα με τον Λεβαδειακόν για παράδειγμαν αυτό φάνηκε καθαρά μετά το 70ο λεπτό. Ζούμε σε μία πόλη όπου είμαστε αναγκασμένοι να ταξιδεύουμε συνέχεια σε όλους τους εκτός έδρας αγώνες πρωταθλήματος. Γι’ αυτό το λόγο παίζει σημαντικό ρόλο η αποκατάσταση και η αποθεραπεία. Η ουσία είναι - κάτι που δεν το έχουμε συνηθίσει - ότι κυνηγάμε σε τρεις θεσμούς κι η εξέλιξη είναι πολύ μεγάλη, αν σκεφτεί κανείς το τι έχει καταφέρει η ομάδα μέσα σε τρειάμισι χρόνια. Ανεξάρτητα από το τι θα πετύχουμε στο πρωτάθλημα, στο ΟΥΕΦΑ και στο Κύπελλο Ελλάδος».\nΤέλος, ο 39χρονος προπονητής «στήριξε» με τα λεγόμενά του την κίνηση του Κώστα Πηλαδάκη, λέγοντας: «Αυτός ο άνθρωπος με αυτό το χαρακτήρα δεν θέλει να βρει διασυνδέσεις και άκρες που χρησιμοποιούνται στην Ελλάδα για να προστατεύσει την ομάδα, άρα καλώς πήρε την απόφαση αυτή. Θέλουμε να είμαστε καλά με τους εαυτούς μας, συνεχίζουμε στο ίδιο πνεύμα και με τον ίδιο τρόπο λειτουργίας. Αυτοί που δουλεύουν σκληρά και με καθαρό τρόπο, δικαιώνονται. Η απόδειξη είναι ότι παρόλο που έχουμε αντιμετωπίζει πολλά, έχουμε πετύχει σπουδαία πράγματα ως ομάδα τα τελευταία χρόνια. Οι ποδοσφαιριστές το έχουν συνειδητοποιήσει και είναι ευχαριστημένοι που ζουν σ’ αυτή την ομάδα. Πέραν του ότι είναι επαγγελματίες, απολαμβάνουν το περιβάλλον που εργάζονται. Αυτό είναι το μεγάλο κίνητρο για όλους μας και γι αυτό, παρά τις αντιξοότητες, τα καταφέρνουμε».\nΤο θέμα της διαιτησίας είναι μείζονος σημασίας για τη Super League, σύμφωνα τον γενικό διευθυντή της ΠΑΕ Λάρισα, Νίκο Λυράκη, ο οποίος συμπλήρωσε: «Δεν πρόκειται να αλλάξει τίποτα αν οι παράγοντες δεν κλείσουν την πόρτα σε αυτούς που επιδιώκουν να εκμεταλλεύονται την κατάσταση».\nΣε πολύωρη ραδιοφωνική του συνέντευξη δήλωσε ότι η παραίτηση Πηλαδάκη έγινε για λόγους ηθικής τάξης: «Οσοι τον ξέρουν μπορούν να καταλάβουν την απόφασή του. Δεν χρειάζεται να το εξηγούμε. Θα συνεχίσει στη Λίγκα τον αγώνα του για να γίνει το ποδόσφαιρο όπως ο ίδιος επιθυμεί. Δεν σκοπεύει να αποχωρήσει από την ΑΕΛ και το ποδόσφαιρο, αν δεν υπάρχει κάποιο ειδικό πρόβλημα».\nΟ διευθυντής της ΠΑΕ ΑΕΛ μίλησε και για άλλα ζητήματα που αφορούν την ομάδα.\nΓια το γεγονός ότι το Αλκαζάρ δεν γέμισε μετά το παιχνίδι με την Μπλάκμπερν: «Επεξεργαζόμαστε διάφορα σχέδια στο μυαλό μας. Οι συνθήκες στο νέο γήπεδο θα συμβάλουν ώστε να ανταποκριθεί περισσότερος κόσμος, ωστόσο πρέπει να συνειδητοποιήσουν οι φίλαθλοι πόσο σημαντικά είναι τα διαρκείας».\nΓια τα κίνητρα στους φιλάθλους: «Ο κόσμος είναι δύσκολο να ανταποκριθεί οικονομικά με τα ματς που προέκυψαν στο ΟΥΕΦΑ. Για να μη χαθεί η δύναμη του κόσμου μας, προβλέπεται να υπάρχουν φθηνά εισιτήρια για όσους έρθουν και στα δύο ματς με Ζενίτ και Νυρεμβέργη. Μας ενδιαφέρει η τηλεοπτική εικόνα και το πρεστίζ της ομάδας και το γήπεδο θα πρέπει να είναι γεμάτο».\nΓια το ενδιαφέρον ομάδων για παίκτες της ΑΕΛ: «Στο συμβόλαιο του Κλέιτον υπάρχει ρήτρα 1 εκατ. ευρώ. Για τον Γκαλίτσιο υπήρξε παλιότερα ενδιαφέρον, αλλά δεν έχουμε κάποια επίσημη πρόταση να συζητήσουμε. Οι παίκτες μας είναι κοστολογημένοι από εμάς. Αν έρθει κάποια πρόταση, θα τη συζητήσουμε».\nΟ σύνδεσμος φιλαθλων MONSTERS διοργανώνει εκδρομή για τον αγώνα του Σαββάτου με την ΑΕΚ (7 μ.μ.) στην Αθήνα. Δηλώσεις συμμετοχής στα γραφεία του συνδέσμου μέχρι το βράδυ της Πέμπτης (Περραιβού 8, τηλ. 2410/537.117). Η τιμή για κάθε μέλος είναι 25.00 ευρώ, ενώ για τα μη μέλη είναι 45.00 ευρώ.\nΑναρτήθηκε από ΚΑΒΑΛΑΡΗΣ στις 10:38 π.μ. Δεν υπάρχουν σχόλια:\n18:00 EUROSPORT: ΠΟΔΟΣΦΑΙΡΟ: ΠΡΟΚΡΙΜΑΤΙΚΑ EURO 2008 Ρωσία - Αγγλία (Ζ)\n19:00 ΣΠΟΡ+: ΒΟΛΕΪ: CHAMPIONS LEAGUE: ΒΟΪΒΟΝΤΙΝΑ – ΠΑΝΑΘΗΝΑΪΚΟΣ Ομιλοι (Ζ)\n20:30 MEGA: ΤΟΥΡΚΙΑ-ΕΛΛΑΔΑ Προκριματικά Euro 2008 (Z)\n20:30 ΕΤ3: ΒΟΛΕΪ: CHAMPIONS LEAGUE: ΗΡΑΚΛΗΣ – AS CANNES Ομιλοι (Ζ)\n21:00 SS1: ΔΑΝΙΑ - ΛΕΤΟΝΙΑ Προκριματικά Euro 2008 (Z)\n21:15 ΣΠΟΡ+/EUROSPORT ΒΟΛΕΪ: CHAMPIONS LEAGUE Φριντρισχάφεν - Ολυμπιακός/Ομιλοι (Ζ)\n22:30 NET: ΓΕΡΜΑΝΙΑ - ΤΣΕΧΙΑ Προκριματικά Euro 2008 (M)\n23:00 ΣΠΟΡ+: ΣΟΥΗΔΙΑ – Β. ΙΡΛΑΝΔΙΑ Προκριματικά Euro 2008 (M)\n12:00 ΑΡΣΕΝΑΛ – ΣΕΒΙΛΛΗ (E)\n14:00 ΑΪΝΤΧΟΦΕΝ - ΤΣΣΚΑ ΜΟΣΧΑΣ (E)\n17:00 ΟΥΝΙΚΑΧΑ ΜΑΛΑΓΑ – ΜΕΜΦΙΣ ΓΚΡΙΖΛΙΣ (E)\n19:00 ΒΟΪΒΟΝΤΙΝΑ – ΠΑΝΑΘΗΝΑΪΚΟΣCHAMPIONS LEAGUE (Z)\n21:15 ΦΡΙΝΤΡΙΧΣΧΑΦΕΝ – ΟΛΥΜΠΙΑΚΟΣ CHAMPIONS LEAGUE (Z)\n23:00 ΣΟΥΗΔΙΑ – Β. ΙΡΛΑΝΔΙΑ Προκριματικά Euro 2008 (M)\n01:30 TΟΡΟΝΤΟ ΡΑΠΤΟΡΣ – ΜΠΟΣΤΟΝ ΣΕΛΤΙΚΣ (E)\n22:30 MEGΑ: ΠΑΜΕ ΕURO\nΑναρτήθηκε από ΚΑΒΑΛΑΡΗΣ στις 9:44 π.μ. Δεν υπάρχουν σχόλια:\nΗ φιλόδοξη εθνική ομάδα των Ελπίδων παραμένει ζωντανή στο κυνήγι της πρόκρισης για τελική φάση του Euro 2009 μετά την ισοπαλία με σκορ 2-2 που παρεχώρησε στο αντίστοιχο συγκρότημα της Ιταλίας. Στο γήπεδο "Απόστολος Νικολαΐδης" της Λεωφόρου Αλεξάνδρας η ομάδα του Νίκου Νιόπλια στο πλαίσιο του 1ου ομίλου των προκριματικών, δεν κατάφερε να νικήσει εκείνη του Πιερλουίτζι Καζιράγκι, η οποία εξακολουθεί να προπορεύεται στη βαθμολογία με 13 βαθμούς.\nΤο γεγονός ότι κατάφερε να πάρει όμως την ισοπαλία την κρατάει μέσα στο παιχνίδι της πρόκρισης καθώς φιγουράρει στην 2η θέση της βαθμολογίας με 10 βαθμούς (οι τρίτοι Κροάτες με 9β, παίζουν αύριο εντός έδρας με τα Νησιά Φερόε). Τα τέρματα της ελληνικής ομάδας σημείωσαν ο Πετρόπουλος στο 19΄ και ο Μήτρογλου με πέναλτι στο 88', ενώ για τη "σκουάντρα ατζούρα", σκόραραν οι Ρόσι (63') και Ντεσένα (81').\nΗ Εθνικής μας ομάδα μπήκε δυνατά στο ματς, έχοντας απειλητικές διαθέσεις για την εστία της Ιταλίας. Ευτύχησε να προηγηθεί μόλις στο 18ο λεπτό με κεφαλιά του Αντώνη Πετρόπουλο. Και ενώ περίμεναν πολλοί αυτό να επηρεάσει θετικά το αντιπροσωπευτικό μας συγκρότημα, το επηρέασε αρνητικά. Οι Ιταλοί βγήκαν μπροστά και με καλή κυκλοφορία της μπάλας προσπάθησαν να πετύχουν το γκολ της ισοφάρισης. Δεν τα κατάφεραν, με το πρώτο ημίχρονο να ολοκληρώνεται στο 1-0 υπέρ της ελληνικής ομάδας.\nΩστόσο, οι φιλοξενούμενοι ήταν αυτοί που μπήκαν καλύτερα στο δεύτερο μέρος, καταφέρνοντας στο 63ο λεπτό να φέρουν το ματς στα ίσα με τέρμα του Τζουσέπε Ρόσι που βρήκε ανοικτό χώρο, έκανε το σουτ έξω από τη μεγάλη περιοχή, στέλνοντας τη μπάλα στα δίχτυα του Κασμερίδη. Συνέχισαν στον ίδιο ρυθμό και με «όπλο» την κυριαρχία στο χώρου του κέντρου και τον ορθολογικό τρόπο ανάπτυξης, κατάφεραν να πάρουν το προβάδισμα στο 81ο λεπτό με γκολ του Ντεσένα.\nΟι Έλληνες διεθνείς δεν πτοήθηκαν από αυτή την αρνητική για εκείνους εξέλιξη, ανέβασαν ρυθμούς και με σωστές επιλογές έγιναν απειλητικοί μπροστά από τα καρέ της Ιταλίας. Αποτέλεσμα να κερδίσει πέναλτι στο 87ο λεπτό, όταν ο Μάκος μπήκε στην μικρή περιοχή και εν συνεχεία ανατράπηκε από τον αντίπαλο του. Την εκτέλεση του πέναλτι ανέλαβε ο Κώστας Μήτρογλου, στέλνοντας τη μπάλα στα δίχτυα και διαμορφώνοντας το τελικό 2-2, αποτέλεσμα με το οποίο παραμένει στη δεύτερη θέση του ομίλου η Εθνική έχοντας 10 βαθμούς.\nΕΛΛΑΔΑ (Νίκος Νιόπλιας): Κασμερίδης, Μανιάτης, Τζαβέλλας, Παπασταθόπουλος, Γκαλίτσιος, Μάκος, Ρίκκα, Δημούτσος (67΄ Πλιάτσικας), Χριστοδουλόπουλος (83΄ Μήτρογλου), Κονέ (80΄ Κοιλιάρας), Πετρόπουλος.\nΙΤΑΛΙΑ (Καζιράκι): Κονσίλι, Μότα, Ρούμπιν (36΄ Ντε Σιλβέστρι), Μοροζίνι, Μαρτζοράτι, Κρίσιτο, Ντεσένα, Μαρκίσιο, Ακουαφρέσκα (76΄ Πότζι), Τσοβίνκο (83΄ Ρουσότο), Ρόσι.\nΒαθμολογία 1ου ομίλου (σε 5 αγώνες)\n1. Ιταλία (11-3) 13\n2. ΕΛΛΑΔΑ (12-6) 10\n3. Κροατία (8-7) 9\n4. Αλβανία (2-5) 6\n5. Αζερμπαϊτζάν (3-9) 1\n6. Νησιά Φερόε (1-7) 1\nΑναρτήθηκε από ΚΑΒΑΛΑΡΗΣ στις 12:19 π.μ. Δεν υπάρχουν σχόλια:


Ιωάννα Μαλέσκου άβαφη: Δείτε την χωρίς ίχνος μακιγιάζ | Alphafreepress.gr\nalphafreepress.gr / LIFESTYLE / Ιωάννα Μαλέσκου άβαφη: Δείτε την χωρίς ίχνος μακιγιάζ\nΙωάννα Μαλέσκου άβαφη: Δείτε την χωρίς ίχνος μακιγιάζ\n07.10.2020 | 17:02\nΙωάννα Μαλέσκου άβαφη: Η Ιωάννα Μαλέσκου αποκάλυψε το πρόσωπό της χωρίς μακιγιάζ για πρώτη φορά\nΙωάννα Μαλέσκου άβαφη: Η Ιωάννα Μαλέσκου είναι μια πολύ εντυπωσιακή γυναίκα και αυτό είναι αδιαμφισβήτητο. Η νέα παρουσιάστρια του ΣΚΑΪ κάθε μέρα κάνει πολύ εντυπωσιακές εμφανίσεις ενώ της αρέσει το έντονο μακιγιάζ και αυτό φαίνεται. Χθες, μετά το τέλος της εκπομπής της η Ιωάννα Μαλέσκου έκανε δηλώσεις στην κάμερα της εκπομπής Ευτυχείτε για το επίμαχο θέμα της κόντρας της με την Ηλιάνα Παπαγεωργίου.\nΗ 31χρονη παρουσιάστρια μίλησε στην κάμερα της εκπομπής χθες το απόγευμα, λίγο μετά το τέλος του Love It και μάλιστα έδειξε για πρώτη φορά τον εαυτό της χωρίς μακιγιάζ. Η εντυπωσιακή παρουσιάστρια είπε στην κάμερα για την “κόντρα” της με την Ηλιάνα Παπαγεωργίου: “Το ξέρεις καλά ότι για να μιλήσω συντρέχει σοβαρός λόγος. Δεν το συνεχίζω. Θεωρώ ότι όλα έρχονται στη θέση τους νομοτελειακά. Εμένα αυτό που πραγματικά με πειράζει και το μοιράστηκα στην εκπομπή είναι το αθέμιτο γενικά, όποιο φύλο και αν πράττει με αυτόν τον τρόπο. Το λες και αντιδεολογικό, κάτω από τη ζώνη και δεν εννοώ την τηλεοπτική ζώνη. Δεν ισχύουν όλες οι ακρότητες που ακούγονται.\nΗ δήλωσή της για το περιστατικό\nΔεν απαντάω στα περί μηνύσεων. Θέλω να ευχαριστήσω τον κόσμο, γιατί μου έδωσε μια τεράστια αγκαλιά και κυρίως στις γυναίκες, γιατί στις γυναίκες απευθύνομαι ως επί το πλείστων. Όλη η ομάδα μου, όλοι οι συνεργάτες μου και κυρίως ο σταθμός στεναχωρήθηκε από όλο αυτό. Το πιο σοβαρό για εμένα είναι, όταν παραποιείται μια εικόνα και κυρίως μπερδεύουν το τηλεοπτικό κοινό. Τώρα ο κόσμος θα κρίνει. Όταν θολώνουμε γενικά τα νερά και τα πράγματα και κάτι τέτοιο δεν ισχύει. Από εκεί και πέρα συμβαίνουν και λάθη και εγώ μάθει να διακρίνω, να εντοπίζω και να συγχωρώ. Απλώς να είμαστε πιο προσεκτικοί.”\nA post shared by Ioanna Maleskou (@imaleskou) on Oct 5, 2020 at 10:31am PDT\nΙΩΑΝΝΑ ΜΑΛΕΣΚΟΥ ΑΒΑΦΗ\nΙΩΑΝΝΑ ΜΛΕΣΚΟΥ ΜΑΚΙΓΙΑΖ


Μελιτζάνες «ιμάμ μπαϊλντί» | "Kalimera! Gia Sena!"\nΕίναι γνωστές οι διάφορες ιστορίες που κυκλοφορούν με τον ιμάμη που μπαΐλντισε δηλαδή λιποθύμησε, από τη νοστιμιά του πιάτου, από τις πολλές φορές που το έφαγε συνεχώς και από το πόσο πολύ λάδι ξοδεύτηκε για την παρασκευή του πιάτου!\nΗ συνταγή είναι της θείας μου Αμβροσίας από τα Αλάτσατα της Μικράς Ασίας. Τις μελιτζάνες ιμάμ μπαϊλντί τις έψηνε στο μικρό φουρνάκι της κουζίνας της, σε φωτιά από ξύλα.\nΥλικά που θα χρειαστούν: Μελιτζάνες, κρεμμύδια, σκόρδο, μαϊντανό, τομάτες ώριμες, μπαχάρι, μοσχοκάρυδο, πιπέρι, αλάτι, ζάχαρη, λάδι, λεμόνι.\nΜπορούμε να χρησιμοποιήσουμε λεπτές μελιτζάνες (τσακώνικες) ή άλλες, αλλά θα πρέπει να είναι μικρές. Τις πλένουμε καλά και τις χαράσουμε τέσσερις φορές.\nΚρατάμε το κοτσάνι τους. Βάζουμε τις μελιτζάνες σε μία λεκάνη γεμάτη με νερό και προσθέτουμε ένα κουταλάκι αλάτι. Για να ξεπικρίσουν καλά, τις αφήνουμε τουλάχιστον 15 λεπτά και μέχρι το νερό να γίνει αρκετά σκούρο.\nΕτοιμάζουμε και τα υπόλοιπα υλικά. Σοτάρουμε για λίγο τα ξερά κρεμμύδια που τα έχουμε κόψει σε μεγάλες φέτες. Αφού σβύσουμε τη φωτιά, προσθέτουμε στο τηγάνι, τα ψιλοκομμένα σκόρδα, τις ώριμες τομάτες ,το μαϊντανό, το αλάτι, τη ζάχαρη, το πιπέρι, το μπαχάρι και το μοσχοκάρυδο σε σκόνη. Ανακατεύουμε τα υλικά.\nΒγάζουμε τις μελιτζάνες από το αλατόνερο, τις στύβουμε, και τις σκουπίζουμε για να μην πιτσιλίσουν λάδια στο τηγάνισμα. Τις τηγανίζουμε σε μπόλικο λάδι μέχρι να μαραθεί λίγο το φλούδι τους.\nΤοποθετούμε σε κατσαρόλα ή σε ταψί τις τηγανισμένες μελιτζάνες τη μια πλάϊ στην άλλη (μία στρώση). Από πάνω ρίχνουμε τα υλικά που ετοιμάσαμε, δηλαδή, τις ψιλοκομμένες τομάτες, τα κρεμμύδια, τα σκόρδα, το μαϊντανό και τα μυρωδικά, φροντίζοντας να τις γεμίζουμε λίγο. Συνολικά θα έχουμε δύο στρώσεις μελιτζάνες, δύο στρώσεις γέμιση.\nΤις περιχύνουμε με χυμό λεμονιού, ελαιόλαδο και ένα φλυτζάνι νερό. Σκεπάζουμε τη κατσαρόλα με καπάκι ή αλουμινόχαρτο καλά, γύρω γύρω, να κλείσει.\nΨήνουμε περίπου σε 35 έως και 50 λεπτά, μέχρι να μείνουν μόνο με το λάδι. Τις σερβίρουμε χλιαρές ή κρύες.\nThis entry was posted in ΑΛΑΤΙ ΚΑΙ ΠΙΠΕΡΙ - ΜΑΓΕΙΡΕΥΩ ΠΑΡΑΔΟΣΙΑΚΑ and tagged Μελιτζάνες ιμάμ μπαΪλντί. Bookmark the permalink.


O Νίκος Παππάς στο Επιμελητήριο Ηλείας - PatrisNews - Εφημερίδα Πατρίς Ηλείας\nΓιώργος Γουβιάς 24 Οκτωβρίου 2020 - 13:40 24 Οκτωβρίου 2020 - 13:42 Δεν επιτρέπεται σχολιασμός στο O Νίκος Παππάς στο Επιμελητήριο Ηλείας\n«Συμφέρον για την Ελληνική κοινωνία να μην προχωρήσει ο νέος Πτωχευτικός Κώδικας»\nΕλλειμματικό και επικίνδυνο για την Ελληνική οικονομία χαρακτήρισε χθες –κατά την διάρκεια της επίσκεψης του στο Επιμελητήριο Ηλείας- τον νέο πτωχευτικό κώδικα ο τομεάρχης Υποδομών και Μεταφορών του ΣΥΡΙΖΑ, Νίκος Παππάς.\nΟ κ. Παππάς συναντήθηκε με την Διοίκηση του Επιμελητηρίου, φορείς και αυτοδιοικητικούς της περιοχής μας κάνοντας λόγο τόσο για τα έργα που έχουν βαλτώσει, με κυριότερο το Πάτρα – Πύργος, αναφερόμενος παράλληλα συνολικά στην οικονομική κατάσταση της χώρας και των πολιτών, τονίζοντας πως οι μικρές επιχειρήσεις χρειάζονται στήριξη…\nΑρχικά ο κ. Παππάς βρέθηκε στο γραφείο του πρόεδρου του Επιμελητηρίου Ηλείας Κώστα Νικολούτσου που τον καλωσόρισε και στη συνέχεια τον ενημέρωσε για τις οικονομικές πληγές που έχει η Ηλεία τα τελευταία χρόνια.\n«Πρόβλημα τα πυρόπληκτα που εκχωρήθηκαν σε Funds»…\n«Οι πυρκαγιές του 2007 άφησαν ανεξίτηλα τα σημάδια τους. Το Πάτρα – Πύργος δεν έχει ολοκληρωθεί και βρισκόμαστε σε απομόνωση. Η πανδημία εκτός όλων των άλλων έπληξε και την κρουαζιέρα με ανάλογο οικονομικό αντίκτυπο για την περιοχή μας.\nΤα προσφερόμενα χρηματοδοτικά εργαλεία για τις επιχειρήσεις μας έχει δυσκολέψει αρκετά. Στην τελευταία ρύθμιση -120 δόσεις- για τα πυρόπληκτα δάνεια είναι μεγάλο πρόβλημα το γεγονός ότι ένα ποσοστό από αυτά έχουν εκχωρηθεί σε Funds που χαρακτηρίζονται από άκαμπτη συμπεριφορά. Καλύπτονται μόνο όσα καταπίπτουν στην Εφορία.\nΕπίσης δεν λειτούργησε ο εξωδικαστικός και φοβόμαστε ότι θα συμβεί το ίδιο και με το νέο νόμο. Το πρόβλημα δεν λύνεται με την Google αλλά με την στήριξη των μικρών επαγγελματιών».\n«Η Κυβέρνηση δεν έχει καταθέσει νέο φάκελο για το Πάτρα – Πύργος»\nΑκολούθως ο τομεάρχης Υποδομών και Μεταφορών του ΣΥΡΙΖΑ – Προοδευτική Συμμαχία συμμετείχε σε ευρεία σύσκεψη στην οποία πήραν μέρος μέλη του ΔΣ του Επιμελητηρίου Ηλείας, φορείς της περιοχής καθώς και εκπρόσωποι της Αυτοδιοίκησης.\nΟ κ. Παππάς παίρνοντας το λόγο έκανε αναφορά στο δρόμο Πάτρα – Πύργος, επαναλαμβάνοντας τα όσα είχε υποστηρίξει νωρίτερα στη Βάρδα αλλά και στην επίσκεψη του σε εργοτάξιο στην περιοχή του Γερακίου. Πρόσθεσε δε ότι «Κάνουμε έκκληση για να υπάρξει συνέχεια του σχεδιασμού που είχε αποτέλεσμα».\nΑπαντώντας δε σε σχετική ερώτηση της εφημ. ΠΑΤΡΙΣ για το τι πιστεύει ο ίδιος –μετά την πρόσφατη απάντηση της Ευρωπαϊκής Επιτροπής- για το Πάτρα Πύργος είπε ότι «Πιστεύω ότι δεν έχει γίνει τίποτα. Όταν ένα κείμενο σου λέει πως αν αλλάξει ο σχεδιασμός είμαστε έτοιμοι να συζητήσουμε τα θέματα κρατικών ενισχύσεων και το σύννομο είναι σαφές ότι δεν υπάρχει φάκελος τουλάχιστον. Διότι αν υπήρχε φάκελος θα μας απαντούσαν αλλιώς. Σκέψεις μας είπαν ότι έχουν κατατεθεί. Επίσης γίνεται κατανοητό πως η Επιτροπή δεν θεωρεί τετελεσμένο την αλλαγή σχεδιασμού».\n«Χαρακτηρίζουν ζόμπι τις μικρές-πολύ μικρές επιχειρήσεις»\nΜιλώντας για την επιχειρηματικότητα ο κ. Παππάς ανέφερε πως «Μέχρι σήμερα έχουμε κάνει 40 τηλεδιασκέψεις κι έχουμε μιλήσει με πάνω από 250 φορείς αντιλαμβανόμενοι το τι πραγματικά συμβαίνει στην Ελληνική Οικονομία. Τα χρηματοδοτικά εργαλεία αποκλείουν πολλές επιχειρήσεις γιατί τις θεωρούν αφερέγγυες, χαρακτηρίζοντας τις ζόμπι.\nΣε αυτές τις επιχειρήσεις υπάρχουν άνθρωποι που παλεύουν καθημερινά αντιπροσωπεύοντας το 85% της απασχόλησης. Το μόνο μέτρο που λειτούργησε στοιχειωδώς είναι η Επιστρεπτέα Προκαταβολή. Ας μην ξεχνάμε όμως ότι πρόκειται για κρατικά δάνεια».\n«Δεν στηρίζουν την οικονομία από το μαξιλάρι των 37 δις ευρώ»\nΣυνεχίζοντας ο κ. Παππάς πρόσθεσε ότι «Λόγω της πανδημίας υπάρχει καταστολή της Οικονομίας. Υπάρχει –για 1η φορά στο Ελληνικό Κράτος- μαξιλάρι ασφαλείας 37 δις ευρώ αλλά δεν στηρίζεται η οικονομία από αυτό το απόθεμα. Αντίθετα η Κυβέρνηση ξαναδανείζεται. Πρέπει ν` αλλάξει αυτή η λογική ότι οι μικροί είναι ζόμπι.\nΝα αποσυρθεί ο νέος πτωχευτικός κώδικας που αυτό που προσφέρει είναι πιστόλι και σφαίρα στον πιστωτή. Θα υπάρξει πρόβλημα με την 1η κατοικία και κίνδυνος να χαθούν σπίτια κι αυτός είναι ο λόγος που καταθέσαμε πρόταση μομφής. Η Ελληνική κοινωνία έχει συμφέρον να μην προχωρήσει αυτό το νομοσχέδιο. Μόνο οι τάπεζες το βλέπουν θετικά».\nΑναφερόμενος στην έκθεση Πισσαρίδη σχολίασε πως «Διευκολύνει την εκκαθάριση των μικρομεσαίων επιχειρήσεων. Δεν αντιλαμβάνονται ότι δεν ζούμε στιγμές ομαλότητας αλλά βρισκόμαστε σε οικονομική αναταραχή.\nΤο λόγο στη συνέχεια πήρε ο βουλευτής του ΣΥΡΙΖΑ Ηλείας, Διονύσης Καλαματιανός που αρχικά αναφέρθηκε στα έργα που έχουν βαλτώσει (Πάτρα – Πύργος, Σιδηρόδρομος, ΤΕΦΑΑ στον Πύργο).\n«Μακάρι ν` ακούγαμε από την ΕΕ ότι το Πάτρα – Πύργος βρίσκεται σε καλό δρόμο αλλά, δυστυχώς συμβαίνει το αντίθετο αφού βρίσκεται σε τέλμα. Στην Πάτρα αλλάζει ο σχεδιασμός για υπογειοποιήση του σιδηρόδρομου και δεν προχωρά το έργο.\nΓια το ΤΕΦΑΑ στον Πύργο η κα Κεραμέως δεν έχει απαντήσει ακόμα. Με νόμο ιδρύσαμε το τμήμα που η σημερινή Κυβέρνηση ανέστειλε τη λειτουργία του. Ο Πύργος, η Ηλεία, δικαιούνται το συγκεκριμένο τμήμα. Εδώ είναι η γενέτειρα του Ολυμπισμού».\nΟ κ. Καλαματιανός πρόσθεσε πως «Ο νέος Πτωχευτικός Κώδικας δεν αποτελεί 2η ευκαιρία. Τελειώνει το ζήτημα της προστασίας της 1ης κατοικίας οριστικά. Χάνεται κάθε ευκαιρία αφού ακόμα και κάποιος που έχει άνω των 7.000 ευρώ εισόδημα μπορεί να χάσει το σπίτι του».\nΤέλος ο κ. Καλαματιανός, μιλώντας για τα πυρόπληκτα δάνεια σχολίασε πως «ο ΣΥΡΙΖΑ το 2018 ρύθμιζε το θέμα. Δυστυχώς δεν υπήρξε πίεση στις τράπεζες ενώ βλέπουμε ότι στη νέα ρύθμιση για τις 120 δόσεις πρέπει να γίνουν αλλαγές».\nΜεταξύ άλλων, το λόγο πήρε και το μέλος του ΔΣ Κωνσταντίνος Λάμπρος που απευθυνόμενος στον κ. Παππά τόνισε πως «Οι οικονομικοί δείκτες της Ηλείας καταρρέουν. Ευελπιστούμε στη λύση των προβλημάτων πολλά από τα οποία μπορεί να λύσει η ολοκλήρωση του δρόμου Πάτρα – Πύργος».\nΟ Γιώργος Αναγνωστόπουλος, επίσης μέλος του ΔΣ, ανέφερε πως «Το σημαντικότερο πρόβλημα είναι ο δρόμος, αλλά και η σιδηροδρομική σύνδεση. Και τα δυο μπορούν να βοηθήσουν στην ανάπτυξη του τόπου μας».\nΣε Λάτσειο – Καιάφα – Ζαχάρω σήμερα\nΣημειώνεται ότι στο σημερινό πρόγραμμα του κ. Παππά περιλαμβάνεται η συνάντηση με την Δημοτική Αρχή Πύργου, στο Λάτσειο, στις 10:30 πμ. Στις 12 πραγματοποιήθηκε επίσκεψη στα λουτρά του Καϊάφα και θα ακολουθήσει στη 13:30 σύσκεψη με τη Δημοτική αρχή Ζαχάρως και φορείς της περιοχής (στην αίθουσα του Πνευματικού Κέντρου).\nTop ΘέμαΕΠΙΜΕΛΗΤΗΡΙΟ ΗΛΕΙΑΣΗΛΕΙΑΝΙΚΟΣ ΠΑΠΠΑΣ


okoytsompolis.gr: 2 στους 3 Έλληνες θέλουν να βελτιώσουν τη σωματική και ψυχική τους κατάσταση- Ο ρόλος της τεχνολογίας\n2 στους 3 Έλληνες θέλουν να βελτιώσουν τη σωματική και ψυχική τους κατάσταση- Ο ρόλος της τεχνολογίας\nΈτοιμοι για δραστικές αλλαγές προκειμένου να βελτιώσουν την ποιότητα ζωής τους δηλώνουν οι Έλληνες, αναγνωρίζοντας πως οι μήνες πανδημίας είχαν σοβαρές αρνητικές επιπτώσεις τόσο στη φυσική τους κατάσταση, όσο και στην ψυχική τους υγεία. Σε αυτή τους την προσπάθεια, θεωρούν πολύτιμο σύμμαχο τους τις «έξυπνες» συσκευές.\nΕπιπτώσεις που είχαν οι μήνες του lockdown\nΜία από τις πιο συνήθεις επιπτώσεις της πανδημίας και στη χώρα μας ήταν η αύξηση βάρους, σύμφωνα με την έρευνα της IPSOS. Η διαπίστωση αυτή είναι εύλογη καθώς ενώ όλοι, λόγω των περιορισμών, έμειναν σπίτι και ελλάττωσαν στο ελάχιστο τις μετακινήσεις, παράλληλα άρχισαν να περνούν πολύ περισσότερο χρόνο μπροστά σε μια οθόνη και να καταναλώνουν μεγαλύτερες ποσότητες φαγητού.\nτο 61% των Ελλήνων δηλώνει πως έβλεπε πολύ περισσότερη τηλεόραση,\nτο 36% χρειάστηκε να διακόψει τις αθλητικές του δραστηριότητες και\nτο 39% άρχισε να καταναλώνει πολύ μεγαλύτερες ποσότητες φαγητού ή να έχει ανθυγιεινή διατροφή.\nτο 70% του πληθυσμού δηλώνει πως θα βελτιώσει την υγεία του με την απώλεια βάρους,\nτο 62% θα συμμετέχει σε αθλητικές δραστηριότητες,\nτο 53% θα κάνει ένα νέο άθλημα.\nΠερίπου το 64% πιστεύει ότι ένα smartwatch ή ένα smartband θα ήταν χρήσιμο και βοηθητικό για την επίτευξη όλων αυτών των στόχων.\nΕπιπλέον, με ένα smartwatch μπορεί κανείς να έχει καλύτερη εικόνα και όλων των υπολοίπων παραγόντων που μπορεί να έχουν αντίκτυπο στη φυσική κατάσταση, όπως οι διαταραχές ύπνου και τα επίπεδα άγχους.\nΣύμφωνα με την έρευνα της IPSOS, σε άμεση ανάγκη φροντίδας βρίσκεται μετά την πανδημία και η ψυχική μας υγεία. Πάνω από 4 στους 10 Έλληνες (46%) αισθάνονται πως βρίσκονται σε κακή ψυχολογική κατάσταση. Το 66% δηλώνει έτοιμο να κάνει επιτέλους κάτι για αυτό. Τι επηρέασε τόσο την ψυχολογία μας; Σύμφωνα με την έρευνα, το 63% των Ελλήνων άρχισε να υποφέρει από άγχος, το 35% να έχει προβλήματα με τον ύπνο, το 40% αναγκάστηκε να ξεκόψει με τους φίλους του και το 38% χρειάστηκε να εγκαταλείψει ή να περιορίσει τα χόμπι του.\nΠροκειμένου να αντιστραφεί αυτή η κατάσταση, οι ερωτηθέντες σχεδιάζουν να περνούν περισσότερο χρόνο εκτός σπιτιού, να ανακαλύψουν ένα νέο χόμπι και να βρίσκονται πιο συχνά με τους φίλους τους. Και σε αυτή την περίπτωση, τα τελευταίας τεχνολογίας smartwatches και smartbands μπορούν να γίνουν σύμμαχός τους, καθώς πλέον διαθέτουν εφαρμογές που καταγράφουν τα επίπεδα άγχους και όχι μόνο.


Ηράκλειο: Διαμαρτυρία των αναπληρωτών εκπαιδευτικών\nΤετ. 4 ΑΥΓ 21 18:58\nΣτάση εργασίας, 12:00 -14:00 και 14:00 - 16:00) την Πέμπτη 23/2 και παράσταση διαμαρτυρίας στην Περιφερειακή Διεύθυνση Κρήτης στις 14:00, οργανώνουν οι αναπληρωτές εκπαιδευτικοί στο Ηράκλειο, ζητώντας μαζικούς διορισμούς και εργασιακά δικαιώματα.\nΗ φετινή χρονιά ξεκίνησε με τους χειρότερους όρους για τους αναπληρωτές! Χιλιάδες είμαστε με μια βαλίτσα στο χέρι, πίσω από ένα υπολογιστή για να δούμε εάν και πότε θα έρθει η σειρά μας να εργαστούμε για 4ή 5 μήνες. Η ζωή μας μας είναι γεμάτη ανασφάλεια και άγχος για το αν θα έχουμε δουλειά και του χρόνου. Χιλιάδες συνάδελφοι μας βρίσκονται αυτή τη στιγμή απολυμένοι μετά τις περσινές Υπουργικές Αποφάσεις για τα ολοήμερα Δημοτικά και Νηπιαγωγεία αλλά και τις αλλαγές σε Γυμνάσια και ΕΠΑΛ! Είχαμε περικοπές μισθού λόγω της αύξησης των ασφαλιστικών εισφορών σε συνέχεια των αλλαγών του μισθολογίου. Έχουμε μπροστά μας τις αλλαγές στην καταβολή του επιδόματος ανεργίας, όπου θα χρειαστεί να δουλεύουμε σε όποια δομή κρίνει ο ΟΑΕΔ για να μη χάσουμε το επίδομα.


Δάφνος Φωκίδας - ellinismos.gr | Κόμβος Διασύνδεσης του Ελληνισμού\nΧτισμένος αμφιθεατρικά στις δυτικές πλαγιές των Βαρδουσίων σε υψόμετρο 1000 μέτρων, ο Δάφνος περιβάλλεται από ελατόδασος, καρυδιές, καστανιές, πλατάνια και τρεχούμενα νερά. Διοικητικά υπάγεται στον Δήμο Δωρίδος και κατά την απογραφή του 2011 ο πληθυσμός του ήταν 170 κάτοικοι.\nΠαλιότερα το χωριό ονομαζόταν Βοστινίτσα που στα σλάβικα σημαίνει τόπος μελισσών. Το σημερινό του όνομα είναι το αρχαίο όνομα του ποταμού Μόρνου.\nΛίγο έξω από το χωριό υπάρχουν τα Βοστινισιώτικα λιβάδια, το μεγαλύτερο οροπέδιο των Βαρδουσίων με μήκος δέκα χιλιόμετρα και άνοιγμα μέχρι 900 μέτρα. Η περιοχή αποτελεί ιδανικό βοσκοτόπι καθώς έχει και πολλές πηγές. Κάποτε βοσκούσαν εκεί περίπου 15-20 χιλιάδες πρόβατα, τα οποία τον χειμώνα τα κατέβαζαν στην Αττική και επέστρεφαν την άνοιξη οδοιπορώντας για πολλές μέρες.\nΗ βασιλική με τρούλο του Αγίου Νικολάου που βρίσκεται στην πλατεία με τα μεγάλα πλατάνια χτίστηκε το 1760 και έχει χαρακτηριστεί διατηρητέο μεταβυζαντινό μνημείο από το Υπουργείο Πολιτισμού. Ο ναός ανακατασκευάστηκε με δωρεά του ιδιοκτήτη της ΦΑΓΕ Κυριάκου Φιλίππου που καταγόταν από τον Δάφνο.\nΑξιόλογο κτίριο είναι και το παλιό διώροφο σχολείο που χτίστηκε στις αρχές του 20ού αιώνα με κληροδότημα Συγγρού. Λίγο έξω από το χωριό, στη θέση «Μάρμαρα», σώζονται μαρμάρινα ερείπια πύργου ενώ σε άλλο σημείο του Δάφνου έχουν έρθει στο φως ίχνη αρχαίου οικισμού και τάφων.\nΤο φυσικό τοπίο του Δάφνου προσφέρει όμορφες φυσιολατρικές διαδρομές στον Ελατιά, δηλαδή στο ελατοδάσος, περίπατο περιμετρικά της Λίμνης του Μόρνου και βόλτα στον ποταμό Κόκκινο με τους ορμητικούς καταρράκτες.


Οι Έλληνες είπαν ΟΧΙ στην ευρω-λιτότητα! - Μανώλης Β. Βολουδάκης\nHome / Δημοψήφισμα / Ελλάδα / Dr. Paul Craig Roberts / Οι Έλληνες είπαν ΟΧΙ στην ευρω-λιτότητα!\nΟι Έλληνες είπαν ΟΧΙ στην ευρω-λιτότητα!\nΑκόμα ένα εξαίσιο άρθρο του Dr. Paul Craig Roberts στο οποίο δεν διστάζει να ομολογήσει σκληρές αλήθειες σε βάρος της Δύσης. Σας το παρουσιάζω σε μετάφρασή μου από το Αγγλικό κείμενο, με την υπενθύμιση πως η επισημάνσεις είναι προσωπικές μου και όχι του συγγραφέα.\nΜε το 90% των καταμετρημένων ψήφων, οι Έλληνες ψήφισαν 61% προς 39% κατά του τελευταίου γύρου λιτότητας που η Ε.Ε. προσπαθεί να επιβάλει στον Ελληνικό λαό προς όφελος του Ένα τοις εκατό. Αυτό που είναι εκπληκτικό είναι ότι το 39% ψήφισε υπέρ του Ένα τοις εκατό ενάντια στα δικά τους συμφέροντα. Το ποσοστό αυτό του 39% δείχνει ότι η προπαγάνδα πιάνει στο να πείσει τους ανθρώπους να καταψηφίσουν το δικό τους συμφέρον.\nΗ ψήφος δεν ήταν μια ψήφος για να αποχωρήσουν από την Ε.Ε. Με την υποστήριξη του Ελληνικού έθνους, η Ελληνική κυβέρνηση ελπίζει να επαναλάβει τις διαπραγματεύσεις με την Ε.Ε. και να βρεθεί μια λύση στο πρόβλημα του χρέους που θα λειτουργήσει στην πραγματικότητα. Η Ε.Ε. αντιτίθεται στο να έχει λόγο ο Ελληνικός λαός για την μοίρα του και, εκτός εάν η κοινή λογική κυριαρχήσει, είναι διατεθειμένη να αγνοήσει την ψηφοφορία και να διατηρήσει την άκαμπτη θέση της που λέει ότι το ζήτημα του χρέους μπορεί να επιλυθεί μόνο με τους δικούς της όρους. Όπως έχει γίνει απολύτως σαφές, αυτοί οι όροι είναι η ακόμα πιο μεγάλη λεηλασία της Ελληνικής οικονομίας από το Ένα τοις εκατό.\nΔεδομένου ότι οι Ελληνικές τράπεζες είναι κλειστές και προφανώς δεν μπορεί να ανοίξουν χωρίς επίλυση του ζητήματος, η ακαμψία της Ε.Ε. θα αναγκάσει την Ελλάδα να εγκαταλείψει το ευρώ και να επιστρέψει στο δικό της νόμισμα, ώστε να ανοίξει εκ νέου τις τράπεζες. Αυτό δεν θα απαιτούσε την αναχώρηση της Ελλάδας από την Ε.Ε., μιας και το Ηνωμένο Βασίλειο και ένα ή δύο άλλα κράτη μέλη της Ε.Ε. έχουν τα δικά τους νομίσματα. Ωστόσο, κατά πάσα πιθανότητα η Ε.Ε. και η Washington καθώς και τα υποτελή κράτη της Washington, η Ιαπωνία, ο Καναδάς και η Αυστραλία θα επιτεθούν στο νέο Ελληνικό νόμισμα και θα οδηγήσουν την αξία του στις αγορές συναλλάγματος σε μια τέτοια χαμηλή τιμή που η Ελλάδα δεν θα μπορούσε να εισάγει και ο φυλαγμένος πλούτος σε Ελληνικό νόμισμα δεν θα είχε καμία αξία στο εξωτερικό.\nΜια άκαμπτη Ε.Ε. δημιουργεί τις συνθήκες για να δράσουν η Ρωσία και η Κίνα. Αυτά τα δύο ισχυρά έθνη έχουν τα μέσα για να χρηματοδοτήσουν την Ελλάδα και να φέρουν την Ελλάδα στις οικονομικές σχέσεις που δημιουργούνται από αυτές τις δύο χώρες και από τις χώρες BRICS.\nΟ Alexander Dugi, ένας Ρώσος στρατηγικός στοχαστής που ακούει και συμφωνεί με την Ρωσική κυβέρνηση, δήλωσε: «Οι Ρώσοι είναι με την πλευρά των Ελλήνων, δεν θα τους αφήσουμε μόνους στον πόνο τους. Εμείς θα τους βοηθήσουμε και θα τους δώσουμε κάθε δυνατή υποστήριξη. Οι Βρυξέλλες και η φιλελεύθερη ηγεμονία επιδιώκουν να διαλύσουν την Ελλάδα. Εμείς θέλουμε να την σώσουμε. Πήραμε την πίστη μας από την Ελλάδα, καθώς και το αλφάβητο και τον πολιτισμό μας».\nΟ Dugi είπε ότι το Ελληνικό δημοψήφισμα είναι η αρχή της «θεμελιώδους Ευρωπαϊκής διαδικασίας απελευθέρωσης από την δικτατορία του Νέου Οικουμενισμού». Είπε επίσης πως αυτό είναι, και «η δική μας επιδίωξη».\nΤο Ελληνικό δράμα δεν έχει ακόμη τελειώσει. Προσευχηθείτε οι Ρωσικές και Κινεζικές κυβερνήσεις να κατανοήσουν ότι η διάσωση της Ελλάδας είναι η έναρξη της διαδικασίας της αποδυνάμωσης του ΝΑΤΟ, του μηχανισμού της Washington για την άσκηση συγκρούσεων στην Ρωσία και την Κίνα. Το Ένα τοις εκατό έχει βάλει στόχο για λεηλασία την Ιταλία και την Ισπανία, και, τελικά, την Γαλλία και την ίδια την Γερμανία. Αν οι Έλληνες σωθούν από τα νύχια της Ε.Ε., η Ιταλία και η Ισπανία θα μπορούσαν να ακολουθήσουν.\nΚαθώς η Νότια Ευρώπη αναχωρεί από το ΝΑΤΟ, η ικανότητα της Washington να δημιουργεί βία στην Ουκρανία μειώνεται επειδή ο κόσμος επανατοποθετείται ενάντια στην Αυτοκρατορία του Κακού.\nΗ εξουσία της Washington θα μπορούσε ξαφνικά να μειωθεί, σώζοντας έτσι τον κόσμο από τον πυρηνικό πόλεμο προς τον οποίο πιέζουν οι νεοσυντηρητικοί της Washington.\nΔημοψήφισμα Ελλάδα Dr. Paul Craig Roberts


Delaware Governor's Mansion (Woodburn) (Dover, Ντέλαγουερ) - Κριτικές\nDelaware Governor's Mansion (Woodburn): Εστιατόρια στην περιοχή\nΔραστηριότητες κοντά σε: Delaware Governor's Mansion (Woodburn)\nDelaware Governor's Mansion (Woodburn), Dover - Κριτικές\nΝο 18 από 24 δραστηριότητες - Dover\nΕίχαμε μια εξαιρετική περιήγηση. Κάλεσα 2 ημέρες πριν για να προγραμματίσετε μια οργάνωση. Χρειάζονται χρόνο για να καλέσετε ένα τουριστικό οδηγό και χρειάζονται για να δείτε αν κάποια γεγονότα έχουν προγραμματιστεί. Christi ήταν πολύ εξυπηρετικός και Eric μας έδωσε την οργάνωση. Δίπλα στο ξενοδοχείο βρίσκεται...το Δημαρχείο house και Stephen ήταν στον οδηγό μας για αυτό. Δεν χρειάστηκε να ανεβείτε σκάλες στο σώμα. Πολύ ενημερωτική και εξυπηρετικό προσωπικό.Περισσότερα\nΜια πολύ καλή επίσκεψη, μας καλωσόρισε ο κυβερνήτης του εμπρός πόρτα!\nΕπισκεφθήκαμε σε μία ημέρα πριν από τα Χριστούγεννα. Το Holiday διακοσμητικά και βοήθεια από τον πρώτο όροφο ήταν καλά. Εμείς θα το συνιστούσα σε όλους!\nΠαρελθόντος συναντά τις παρούσες\nΕίμαστε εδώ δύο φορές όταν ήταν ανοικτή για εκδρομές - καλοκαίρι & τα Χριστούγεννα την εβδομάδα. Σπίτι & κήπος είναι πολύ ωραία, όπως είναι η ιστορία τους οδηγούς. (Tours είναι δωρεάν.) είναι υπέροχη η Woodburn είναι ανοιχτό για εκδρομές, καθώς και χρησιμοποιείται από τον κυβερνήτη...& οικογένεια σε ορισμένες περιπτώσεις. Το Hall House βρίσκεται επίσης δίπλα στην οργάνωση εκδρομών, και τα δύο είναι μέρος της Παγκόσμιας Κληρονομιάς της UNESCO στην πρώτη State Park.Περισσότερα\nWoodburn House και το Hall House\nΑυτά τα δύο ιστορικά σπίτια βρίσκονται δίπλα στον άλλο, και κάθε προσφορά και μοναδική εμπειρία για όσους δεν είχαν την ευκαιρία να επισκεφθείτε το Governor's House (Woodburn) και/ή στον ξενώνα (δημαρχείο). Αρχιτεκτονικά, και τα δύο είναι απλώς εκπληκτική. Η εσωτερική διακόσμηση του κάθε δωμάτια είναι...επιπλωμένα με γούστο, σε περίοδο/στυλ που είχαν κατασκευαστεί. Το Holiday διακόσμηση σε Woodburn ήταν κομψή και όμορφη. Ο κήπος στο Woodburn είναι όμορφα διαμορφωμένο. Αυτά τα δύο σπίτια είναι ένα "πρέπει να κάνετε" αν επισκέπτεστε το πρώτο Heritage Park area. Συνιστάται ανεπιφύλακτα, ακόμη και για μια επίσκεψη επιστροφής.Περισσότερα\nΔείτε και τα 20 κοντινά ξενοδοχείαΔείτε και τα 212 κοντινά εστιατόριαΔείτε και τα 43 κοντινά αξιοθέατα\nΛάβετε γρήγορα απαντήσεις από το προσωπικό του Delaware Governor's Mansion (Woodburn) και από προηγούμενους επισκέπτες.


ΘΑΝΟΣ ΕΥΗ koukfamily: Άγνοια, αμάθεια και εμπάθεια\nΌλοι οι Έλληνες, πριν κατά και μετά την Επανάσταση του 1821, έως - στη μεγάλη τους πλειοψηφία - σήμερα έχουν την πεποίθηση ότι η Πίστη τους ταυτίζεται με την ιδιοπροσωπία τους. Το πίστευαν ακόμη και οι Έλληνες, οι θεωρούμενοι οπαδοί του γαλλικού άθεου διαφωτισμού. Ο Ανώνυμος ο Έλληνας στην «Ελληνική Νομαρχία» μπορεί να ασκεί έντονη κριτική στον κλήρο της εποχής του, όμως τονίζει ότι ο Έλληνας οφείλει να διατηρήσει την ταυτότητά του, διότι αν κυριευθεί από ετερογενές βασίλειον, «δεν θέλουν μείνει πλέον Έλληνες, αλλά κατ’ ολίγον ολίγον θέλουν διαφθαρή τα ήθη των και θέλομεν μείνει πάλιν δούλοι και δούλοι, ίσως, πάλιν, αλευθέρωτοι δια πολλούς αιώνας».\nΓια την διατήρηση της ιδιοπροσωπίας μας ως Ελλήνων μας μίλησαν οι Κοραής, Ρήγας, και ΟΛΟΙ οι αγωνιστές που απελευθέρωσαν την Ελλάδα. Ο Μακρυγιάννης γράφει στα Απομνημονεύματά του: «Έγραψα γυμνή την αλήθεια, να ιδούνε όλοι οι Έλληνες ν’ αγωνίζωνται δια την πατρίδα τους, δια την θρησκεία τους...και να εργάζωνται εις το καλό της πατρίδας τους, της θρησκείας τους και της κοινωνίας».\nΤα μέλη της πρώτης εθνικής Συνέλευσης, το 1822 στην Επίδαυρο, θεώρησαν φυσικό στο πρώτο Σύνταγμα να γραφεί ότι «Όσοι αυτόχθονες κάτοικοι της Επικρατείας της Ελλάδος πιστεύουσιν εις Χριστόν εισίν Έλληνες».\nΗ ταύτιση των Ελλήνων με την Πίστη τους έκαμε τον Σπ. Ζαμπέλιο, το 1852, να γράψει: «Ο Έλλην λατρεύει την Ορθοδοξίαν μάλλον ως φρόνημα του Γένους του, ως αποθήκην της Παραδόσεώς του, ως σύνδεσμον της εθνικής του κοινωνίας». Και συνεχίζει: «Ο αιρετικός Έλλην εξάπαντος, είτε εν αγνοία είτε εν γνώσει αυτού, αμαρτάνει βλασφημών, Έλλην δεν είναι...διότι επιβουλεύεται εμμέσως την εθνικότητά του, διότι εξορύσσει τον τάφον της πατρίδος του».\nΟι Έλληνες λοιπόν θεωρούν κάτι το φυσικό την αναγραφή του θρησκεύματος και της ιθαγένειας στα δημόσια έγγραφα.\nΦτάσαμε στα 2012. Τότε ιδρύθηκε η «Ένωση Αθέων». Στο Καταστατικό της και μεταξύ των σκοπών της είναι « η πολιτιστική, μορφωτική και παιδαγωγική δράση για την προώθηση του βασικού σκοπού της Ένωσης και περαιτέρω ανάπτυξη της κοινότητας των αθρήσκων, αθέων και αγνωστικιστών». Μεταξύ των κύριων σκοπών της Ένωσης Αθέων «η προώθηση της εκκοσμίκευσης της πολιτείας»... Αν συνέβαινε αυτό οι Έλληνες θα ξεχνούσαν την ιδιοπροσωπία τους και θα καθίσταντο, σύμφωνα με τον Ανώνυμο τον Έλληνα, «δούλοι αλευθέρωτοι για πολλούς αιώνες». Δυστυχώς από ορισμένους απογόνους όσων μας ελευθέρωσαν λείπει η μνήμη και τους διακρίνει η αμάθεια και η εμπάθεια προς την Ρωμέϊκη Παράδοσή μας.\nΣημείωση: Η δι’ αναφοράς της Ένωσης Αθέων απόφαση 28/2019 της Αρχής Προστασίας Δεδομένων Προσωπικού Χαρακτήρα για την κατάργηση της αναγραφής του θρησκεύματος και της ιθαγένειας στα στοιχεία που τηρούνται στο σχολείο, δεν ισχύει για τους ετεροδόξους και τους αλλοθρήσκους. Σύμφωνα με Κοινή Υπουργική Απόφαση παρέχεται η δυνατότητα δικαιολόγησης απουσιών μαθητών, οπαδών του Ρωμαιοκαθολικού δόγματος, του Εβραϊκού θρησκεύματος και του Μουσουλμανικού θρησκεύματος κατά τις ημέρες συγκεκριμένων θρησκευτικών εορτών, με την υποβολή σχετικής υπεύθυνης δήλωσης!.-\nΚατηγορία Θέματος Θέματα Παιδείας, Θρησκευτικά θέματα, Ιστορικά θεματα, Κοινωνικά θέματα, Παγκοσμιοποίηση\nο άθεος συρφετός\nπέσανε σαν τα κοράκια\nπάνω σε πτώμα\nπου έγινε όχι με μαχαίρι\nη μιά σφαίρα\nαλλά με προσθήκη\nλίγο στον καφέ\nλίγο στο γευμα\nλίγο στο δείπνο\nλίγο στο βραδυνό\nμέχρι που το θύμα\nενας ζωντανός νεκρός\nκαι μετά νεκρός ...σκετος!\nη μ ό ν η μ α ς\nε λ π ί δ α .\n10 Οκτωβρίου, 2019 09:21\nΝα πω την αληθεια μεχρι τωρα δεν το ειχα ξανακουσει αυτο....\nΟλοι μιλουσαν για τον Ελληνα που ψυχοραγει... και πρεπει να σωθεί.\nΕσυ φιλε μου μιλας πλεον για εναν νεκρο που πρεπει να αναστηθει...\nΑκομα πιο δυσκολο δηλαδη....\nΧρειαζομαστε οχι απλα ενα θαύμα αλλά ένα ΤΕΡΑΣΤΙΟ θαύμα...\nΕυτυχως ο Θεός ειναι Μεγάλος και πολευσπλαχνος.\n10 Οκτωβρίου, 2019 11:26


ΓΕΝΝΗΘΕΙΣ ΕΙΣ ΚΑΥΚΑΣΟΝ ΡΩΣΙΑΣ: Χαράλαμπος Βασιλειάδης «Ο Λάμπον α σο Καρς»\nΧαράλαμπος Βασιλειάδης «Ο Λάμπον α σο Καρς»\nΧαράλαμπος Βασιλειάδης, Ο Λάμπον α σο Καρς. Η Οδύσσεια ενός Ποντίου από τον Καύκασο, Στοχαστής, Αθήνα 2013\nαναδημοσίευση από: Στοχαστής\n«Το βιβλίο αυτό, γραμμένο από έναν Έλληνα του Πόντου, αποτελεί μιαν ακόμη αυθεντική μαρτυρία για το βάρος και το βάθος της ελληνικής παρουσίας στην Μ. Ασία, τον Καύκασο, την Ν. Ρωσία και τον Εύξεινο Πόντο.\nΗ σύντομη αυτοβιογραφία του, που συνέγραψε ο ίδιος, λίγο πριν το θάνατό του, αποτελεί μιαν αντιπροσωπευτική βιωματική αφήγηση της μοίρας του ποντιακού Ελληνισμού, την οποία και ο ίδιος εβίωσε δραματικά. Απεβίωσε στις 22 Ιουνίου 1985.»


MAKE ME FEEL – Page 20 – Kiss My GRass\nHome / MAKE ME FEEL (page 20)\nNatasa January 24, 2017\tMAKE ME FEEL Comments Off on Μια ξαφνική διακοπή ρεύματος – Αναστασία Κορινθίου\nΜια ξαφνική διακοπή ρεύματος… Ένα απρόσμενο δώρο της ΔΕΗ… κατάδυση σε μέρες και νύχτες από ένα παρελθόν που ποτέ δεν ξεπέρασα και ποτέ δεν με ξεπέρασε… Απόγευμα προς βράδυ και ήρθε το black out να φέρει την φασαρία μιας σιωπής ...\nΤο πιο απλό και το πιο πολύπλοκο από όλα… η αγάπη – Αναστασία Κορινθίου\nNatasa January 18, 2017\tMAKE ME FEEL Comments Off on Το πιο απλό και το πιο πολύπλοκο από όλα… η αγάπη – Αναστασία Κορινθίου\nΜια καταιγίδα έξω και άλλη μία μέσα μου… Ένα απαγορευτικό και δέσανε τα πλοία για να βρει αφορμή να σαλπάρει η σκέψη μου! Όλες αυτές τις μέρες διαβάζω, ακούω, σκέφτομαι… Άνθρωποι γύρω μου που εύχονται (AKOMA) η νέα χρονιά να ...\nNatasa January 17, 2017\tMAKE ME FEEL Comments Off on Η ξωθιά του ποταμού – Νατάσα Γκουτζικίδου\nΚάποια στιγμή, του φάνηκε πως άκουσε πατήματα και το ανασάλεμα των νερών. Κάποιος ήταν στο ποτάμι. Περίεργος, σηκώθηκε να δει. Πλησίασε αργά, χωρίς να φοβάται. Άλλωστε, στο χωριό δεν υπήρχε τίποτα να φοβηθείς. Όλοι ήταν γνωστοί μεταξύ τους, γνωρίζονταν από ...


Themos Podcast: Episode 35 - Περί Κβαντομηχανικής\nEpisode 35 - Περί Κβαντομηχανικής\nΑπό ένα ανοιξιάτικο Λονδίνο, αναλύουμε την πιο πετυχημένη θεωρία που έχει ανακαλυφθεί από τον άνθρωπο: Κβαντομηχανική!\nDownload MP3: Episode 35 (1:05:12, 90 MB)\nCover Art: Από την Οξφόρδη, η αίθουσα που ενέπνευσε το Harry Potter.\n- Canon SX10: Νέα γενιά μηχανών\n- "Εκδρομή" στην Οξφόρδη\n- Ποιος χρειάζεται τα NAS?\n- Προς ένα αθόρυβο PC\n- Simon Bolivar Orchestra of Venezouela\n- H προέλευση του "Α"\nΚβαντομηχανική. Πώς γεννήθηκε ποιές είναι οι βασικές αρχές, γιατί είναι σημαντική, και το περίφημο πείραμα με τις δύο σχισμές του Young.\n- Polaradio - This Time\n- Oscar Trim - Walking Man\n- Foxycock - Laura Bush's Eyes\n- Φινάλε: Ginastera, Estancia\nPosted by Themos Kallos at 16:17\nΓεια σου θέμο.\nΠροσπαθώ να κατεβάσω το podcast και για κάποιο λόγο η ταχύτητα είναι πολύ μικρή. Το αντιμετωπίζω και μέσα από το iTunes και από το link απευθείας. Το ίδιο πράγμα γινότανε και με το τελευταίο losties pod και δεν ξέρω αν είναι πρόβλημα δικό μου ή του archive.org\nΥπάρχει κάποιος άλλος με το ίδιο πρόβλημα;\nΠιθανότατα πρόβλημα του archive, αλλά συνήθως δεν κρατάει πολύ.\nΓειά σου Θέμο,\nεξαιρετική δουλειά όπως πάντα και, ναι, θέλουμε περισσότερα για κβαντική φυσική στα επόμενα podcasts!\nΜια μικρή διόρθωση σχετικά με την Canon SX1: O CMOS sensor που έχει δεν είναι ο ίδιος ή παρόμοιος με αυτόν που έχουν οι SLR. Είναι πολύ πιο μικρός (35 Μpixel/cm2 density vs 3-5 Mpixle/cm2 density μιας τυπικής SLR), με αποτέλεσμα να πάσχει από τα ίδια προβλήμα που έχουν όλες οι compact: Μικρό dynamic range, clipping of bright areas και φυσικά πολύ θόρυβο σε high ISO.\nΑπό την άλλη, αν κάποιος έχει υπόψην του αυτούς τους περιορισμούς, η SX1 είναι μία καταπληκτική μηχανή, δίνει ισάξια ποιότητα εικόνας σε χαμηλά ISO/φωτεινά περιβάλλοντα με SLR και έχει και HD video.\nΤέλος η κορυφαία σειρά των Canon compact, είναι πάντα η G - εκεί θα βρεις την καλύτερη ποιότητα φωτογραφίας, που θα ξεπερνά ακόμη και τις καλές SLR, πάντα με τις ίδιες προϋποθέσεις - χαμηλά ISO/καλός φωτισμός.\nΚαλησπέρα. Απλώς ενημερώνω ότι το archive έχει γενικότερα πρόβλημα, απ'ό,τι φαίνεται. Και εμάς μας ενημέρωσαν ορισμένοι ότι δεν μπορούν να κατεβάσουν λόγω χαμηλής ταχύτητας.\nΤο θέμα κρατάει εδώ και μια βδομάδα περίπου.\n@kitsosmitsos: Ναι το archive τρώει κάτι τέτοια κολλήματα κατά καιρούς. Πριν 1.5 χρόνο είχε πάλι κάτι προβλήματα, αλλά συνήθως περνάνε μετά από λίγες μέρες.\nΈνα ωραίο videακι το οποίο δείχνει το πείραμα με τις δύο σκισμές με τρόπο που πιστεύω μπορεί να γίνει αντιληπτό από τον καθένα θα το βρείτε στο παρακάτω link:\nDr Quantum Double Slit Experiment μπορείτε να δώσετε στο search bar του youtube σε περίπτωση που το link είναι dead.\nΝα εκφράσω απλά την επιθυμία μου για περισσότερα podcast πάνω σε κβαντική μηχανική. Καλή συνέχεια.\nΤο archive είναι ίσως το πιο γρήγορο που υπάρχει σε σχέση με τα άλλα hoster.\nθέμο,φοβερή δουλειά.Αναμένουμε το επόμενο.\nΘέμο έχω ακούσει όλα σου τα podcasts και ανυπομονώ για το επόμενο. Έχεις καταφέρει να μιλάς για πολλά ενδιαφέροντα θεματα κι αυτό κάνει το podcast σου πολύ πιο ενδιαφέρον από πολλά άλλα αλλά κι απο πολλές ραδιοφωνικές εκπομπές!\nΓενικα είσαι τρομερός, μονο μειονέκτημα είναι μερικές, ευτυχώς ελάχιστες φορές, η ποιοτητα του ήχου, αλλά το περιεχόμενο είναι πάντα ενδιαφέρον και τα show notes σημαντικά!\nΑναμένω το επόμενο!\n@Gorbas: Μπορείς να γίνεις πιο συγκεκριμένος στα προβλήματα του ήχου? Για να ξέρουμε πώς να βελτιωθούμε!\nΉταν σε ελάχιστα επεισόδια, όπου και ο ίδιος το αναφέρεις! Δεν είναι κάτι το τραγικό..


Σύνοδος Κορυφής: Έκλεισε η συμφωνία για το Σχέδιο Ανάκαμψης ύψους 750 δισ. ευρώ – energinews.gr\nΤόσο η Ουγγαρία, όσο και η Πολωνία ανακαλούνταν συχνά στην τάξη από τις Βρυξέλλες, καθώς οι κυβερνήσεις των δύο χωρών κατηγορήθηκαν πως υπονομεύουν τους κανόνες για την ανεξαρτησία της δικαιοσύνης και τις ευρωπαϊκές δημοκρατικές αξίες. Βουδαπέστη και Βαρσοβία είναι αμφότερες αντιμέτωπες με τη λεγόμενη διαδικασία βάσει του άρθρου 7.\nΜητσοτάκης για Σύνοδο Κορυφής: Δεν θα σπαταλήσουμε τα χρήματα με ανεμελιά νεόπλουτου\n“Ήταν ένας εύλογος και δίκαιος συμβιβασμός. Καταλήξαμε σε μια ιστορική συμφωνία”, δήλωσε ο πρωθυπουργός Κυριάκος Μητσοτάκης σε συνέντευξη Τύπου μετά την επίτευξη συμφωνίας για το σχέδιο ανάκαμψης στο Ευρωπαϊκό Συμβούλιο.\n“Πετύχαμε τελικά σήμερα να έχουμε δρομολογήσει μια πολύ φιλόδοξη αντίδραση, μια αντίδραση που απαντά στο συμμετρικό σοκ που προκαλεί σε όλες τις οικονομίες η πανδημία. Νομίζω ότι είναι μια αντίδραση που δείχνει ότι η Ευρώπη ακούει τη βοή των επικείμενων γεγονότων. Οι περιστάσεις μάς ορίζουν και οι επιλογές μας τελικά μάς καθορίζουν και σήμερα η Ευρώπη έδειξε ότι μπορεί να αρθεί στο ύψος των περιστάσεων. Απαντά με ένα Ταμείο Ανάκαμψης 750 δισ. ευρώ και με ένα προϋπολογισμό για τα επόμενα 7 έτη ύψους 1,074 τρισ. ευρώ, δήλωσε ο κ. Μητσοτάκης.\n“Για πρώτη φορά η πατρίδα μας αποκτά πρόσβαση σε τόσο φιλόδοξα χρηματοδοτικά εργαλεία. Επιστρέφουμε στην Αθήνα με ένα συνολικό πακέτο το οποίο ξεπερνάει τα 70 δισ. ευρώ, ένα μέγεθος πρωτοφανές για τη χώρα μας”, τόνισε ο κ. Μητσοτάκης και πρόσθεσε:\n“Καταφέραμε τελικά μέσα από μια διαδικασία αμοιβαίων υποχωρήσεων, συμβιβασμών, πράγματα, τα οποία είναι συνηθισμένα σε ευρωπαϊκό επίπεδο να προστατεύσουμε πάνω από όλα τα προγράμματα τα οποία έχουν σημαντικές εθνικές κατανομές. Και βέβαια η Ελλάδα έχοντας πλέον ανακτήσει την αξιοπιστία της σε ευρωπαϊκό επίπεδο κλήθηκε να συμμετέχει και συμμετείχαμε ενεργά σε όλες τις διαπραγματεύσεις που έγιναν τα 4 τελευταία εικοσιτετράωρα. Συμμετείχαμε και εμείς στη συνδιαμόρφωση των ευρωπαϊκών αποφάσεων προς όφελος των πολιτών, για μια απάντηση την οποία στέλνει ενωμένη σήμερα ολόκληρη η Ευρώπη, μια Ευρώπη που δείχνει αλληλεγγύη, στηρίζει την οικονομία και τους πολίτες σε αυτές τις εξαιρετικές συνθήκες”.\n“Οι επιδοτήσεις από το πρόσθετο πρόγραμμα το οποίο εγκρίθηκε ουσιαστικά αντιστοιχούν περίπου σε ένα επιπλέον ΕΣΠΑ. Κάτι παραπάνω από 19 δισ. στα οποία προστίθενται περίπου 12,5 δισ. σε δάνεια, για να καταλήξουμε στο τελικό ποσό των 32 δισ., για το οποίο είχε γίνει και πολύς λόγος πριν από δύο μήνες. Πρέπει να πω ,επίσης, ότι τα χρήματα αυτά θα εκταμιεύονται τελικά με όρους οι οποίοι θα είναι πιο ευέλικτοι από το υφιστάμενο ΕΣΠΑ, θα έχουμε ταχύτερες εκταμιεύσεις, αλλά θα έχουμε και αναδρομικότητα επιλεξιμότητας από τις αρχές του 2020” επισήμανε ο πρωθυπουργός.\nΑναφερόμενος στον ευρωπαϊκό προϋπολογισμό, το πολυετές Δημοσιονομικό πλαίσιο, είπε ότι -παρά τη μείωσή του- πετύχαμε δύο πράγματα. “Πρώτον την αύξηση των πόρων που θα πάρει η Ελλάδα από το Ταμείο Συνοχής και παράλληλα για τους αγρότες μας παραμένουν σταθεροί οι πόροι από την ΚΑΠ”.\n“Έχουμε λοιπόν τα εργαλεία, έχουμε το σχέδιο, ξέρουμε τι θέλουμε να κάνουμε. Θα το ξαναπώ: δεν έχουμε καμία πρόθεση να σκορπίσουμε τα χρήματα με την ανεμελιά του νεόπλουτου. Θα εργαστούμε με ευθύνη, με σύνεση, θα παρουσιάσουμε σύντομα ένα αναλυτικό σχέδιο παραγωγικής ανασυγκρότησης που θα μεταμορφώσει τη χώρα. Αυτό το σημαντικό ευρωπαϊκό κεφάλαιο που τίθεται στη διάθεσή μας δεν έχουμε πρόθεση να το σπαταλήσουμε, θα το επενδύσουμε προς όφελος όλων των Ελλήνων. Θα στηρίξουμε τον κόσμο της εργασίας, θα στηρίξουμε τολμηρές πολιτικές πράσινης μετάβασης, το ψηφιακό εκσυγχρονισμό, τις δεξιότητες. Είναι μια μοναδική ευκαιρία για την Ελλάδα και την Ευρώπη να κάνει ένα μεγάλο άλμα μπροστά και δεν έχουμε πρόθεση να την αφήσουμε ανεκμετάλλευτη” υπογράμμισε ο πρωθυπουργός.\nPrevious post:Aεροδιακομιδή από την Ρόδο στην Κρήτη για 64χρονη με κορονοϊό που νοσηλεύεται σε σοβαρή κατάσταση\nNext post:Ξεκίνησαν οι εγγραφές στο Δημόσιο ΙΕΚ του Νοσοκομείου Αγίου Νικολάου – Τα απαραίτητα δικαιολογητικά


Ταύρος Ετήσιο Ωροσκόπιο 2020 | Oroskopos.tv\nΤαύρος Ετήσιο Ωροσκόπιο 2020\nΟ Ποσειδώνας παραμένει στους Ιχθείς όλο το χρόνο και αυτό σας κάνει να θέλετε περισσότερες πνευματικές σχέσεις με φίλους και να αισθάνεστε πιο έντονα συνδεδεμένοι με την “ατομικότητα” και τον “πνευματικό” σας εαυτό.\nΜπορεί να είστε πιο χρήσιμος στους φίλους σας και πιο διαισθητικοί από άλλες φορές. Ο Ερμής ανάδρομος στους Ιχθύες, το δεύτερο μισό του Φεβρουαρίου, σας επαναφέρει φίλους, αλλά και προηγούμενες, ενασχολήσεις με ομάδες, χωρίς να υποδηλώνει την παραμονή σας εκεί.\nΓι αυτό μην βιαστείτε να πάρετε αποφάσεις, μέχρι να ορθοδρομήσει. Ο Άρης στους Ιχθύες από τα μέσα Μαΐου έως τον Ιούνιο και αυτό μπορεί να σας φέρει ξανά, πίσω στην “διαδρομή” με τα όνειρά σας και με τους φίλους σας.\nΟ Ουρανός παραμένει στο 10ήμερο σας και αυτό είναι το πρώτο πλήρες ημερολογιακό έτος που ο Ουρανός θα είναι πάνω σας. Αυτό μπορεί να σας κάνει πιο επικεντρωμένο στις αλλαγές και στο τι θέλετε να αλλάξετε στη ζωή σας, με ασυνήθιστους τρόπους.\nΜπορείτε να είστε περισσότερο από ένα άτομο,μια ομάδα ας πούμε, πιο εφευρετική και πρωτότυπη, οπότε θα μπορείτε να εργαστείτε για την αλλαγή ορισμένων τμημάτων του εαυτού σας ή της ζωής σας.\n(21 Απριλίου – 1 Μαΐου)\nΌλο το χρόνο: Ο Ουρανός στο δεκαήμερο σας, σας φέρνει αλλαγή και αβεβαιότητα, ενώ ταυτόχρονα σας κάνει να αισθάνεστε λιγότερο “δειλοί”, πιο ανοιχτοί και χωρίς αναστολές. Οι εσωτερικές αλλαγές που περνάτε μπορούν να εκδηλωθούν προς τα έξω ως μεγάλες αλλαγές στη ζωή σας. Τα απροσδόκητα γεγονότα και η ανεπιθύμητη αλλαγή μπορεί να προκαλέσουν άγχος και ένταση αλλά και υψηλότερη αυτογνωσία. Όσοι γεννήθηκαν από τις 22 έως τις 30 Απριλίου εμφανίζουν αυτές τις συναρπαστικές αλλαγές κατά τη διάρκεια του 2020. Όσοι γεννήθηκαν στις 20 και 21 Απριλίου ολοκλήρωσαν αυτή τη διαμετακόμιση τον Απρίλιο του 2019.\nΜέχρι τις 5 Ιουνίου: Η ηλιακή έκλειψη στις 26 Δεκεμβρίου 2019 φέρνει ανάπτυξη, αφθονία και καλή τύχη καθώς και θετική αλλαγή και ενθουσιασμό. Η λέξη-κλειδί για αυτή την έκλειψη είναι η αλήθεια, επειδή φέρνει απρόσμενη καλή τύχη.\nΜέχρι την 17η Ιανουαρίου: Ο Δίας βρίσκεται στον Δεκαήμερο σας σας από την 1η Δεκεμβρίου 2019. Είναι μια εποχή καλής τύχης, καλών συναισθημάτων και ευημερίας.\n15 Μαρτίου έως 10 Ιουλίου: Το τετράγωνο Κρόνου στο 10ήμερο σας, λειτουργεί πιεστικά και ανασταλτικά στα θέλω σας. Η κούραση είναι δεδομένη, γι αυτό βρείτε-όσο γίνεται-χρόνο ξεκούρασης.\n21 Ιουνίου έως 30 Νοεμβρίου: Η ηλιακή έκλειψη στις 21 Ιουνίου, σας φέρνει αυτοπεποίθηση και αρμονία. Μια υπεύθυνη και διακριτική προσέγγιση, θα μπορούσε να οδηγήσει σε επαγγελματική επιτυχία και αναγνώριση. Μπορείτε να αναλάβετε μεγαλύτερη ευθύνη χωρίς επιπλέον άγχος. Οι σχέσεις με ανδρικό φύλο και ανώτερους θα είναι σοβαρές, πρακτικές και ωφέλιμες.\n14 έως 30 Δεκεμβρίου: Ο Δίας σε σύνοδο με τον Κρόνο ακριβώς στις 21 Δεκεμβρίου φέρνει “φραγμούς” στην πρόοδό σας. Η υπερβολική ευθύνη, η βαρετή δουλειά, ο ανεπαρκής χρόνος, ή το απαιτητικό αφεντικό ή ο συνεργάτης μπορεί να φέρει πολλές δυσκολίες. Όμως, θα δημιουργηθούν κι ευκαιρίες για προσωπική και επαγγελματική ανάπτυξη, κάτι που πρέπει να συντονίσετε.\n(2 – 10 Μαΐου)\n10 Ιανουαρίου έως 5 Ιουνίου: Η σεληνιακή έκλειψη της 10ης Ιανουαρίου θα μπορούσε να προκαλέσει συναισθηματικά προβλήματα για κάποιους. Αλλά σας δίνει αυξημένη αυτοπεποίθηση, συναισθηματική δύναμη και διαίσθηση για να προστατεύσετε τον εαυτό σας και τα πιο ευάλωτα μέλη της οικογένειας και τους φίλους σας. Αυτή η έκλειψη ευνοεί τους ισχυρούς και τους πλούσιους, αλλά δίνει και συμπόνια, πίστη και έμπνευση.\n10 Ιανουαρίου έως 9 Μαρτίου: Ο Δίας, ως “σύμμαχος” δίνει μια εποχή καλής τύχης, καλών συναισθημάτων και ευημερίας. Μπορεί να θέλετε να χαλαρώσετε και να απολαύσετε καλές στιγμές. Αλλά επειδή πρόκειται για μια τέτοια τυχερή διαδρομή, που ενισχύει το επίπεδο του” εγώ” και την εμπιστοσύνη σας, είναι η κατάλληλη στιγμή να καταβάλλετε προσπάθειες για να προχωρήσετε στη ζωή.\n13 έως 25 Μαρτίου: Η Αφροδίτη στο 10ήμερο σας, είναι μια καλή ευκαιρία για ρομαντισμό, κοινωνικοποίηση και οικονομική διευκόλυνση. Είναι πολύ πιθανό να βρείτε το τέλειο ταίρι. Αγορές, επενδύσεις και διακοσμήσεις, είναι επίσης θέματα που ευνοούνται.\n5 Ιουνίου έως 5 Ιουλίου: Η έκλειψη της 5ης Ιουνίου δεν βοηθάει προβληματικές σχέσεις. Η ανυπομονησία, η σεξουαλική απογοήτευση και η έλλειψη αυτοελέγχου θα μπορούσαν να μετατρέψουν την αγάπη σε μίσος, με αποτέλεσμα παρορμητικές ενέργειες και εχθρότητα.\n5 Ιουλίου έως 30 Νοεμβρίου: Η έκλειψη Σελήνης στις 5 Ιουλίου φέρνει καλή τύχη, ευτυχία, νέους και σημαντικούς φίλους, αλήθεια και αισιοδοξία. Αυτή είναι μια καλή έκλειψη για να ξεκινήσετε ή να αναπτύξετε τη δική σας επιχείρηση και για επενδύσεις χαμηλού κινδύνου, όπως λογαριασμούς ταμιευτηρίου, ομόλογα ή προσόδους.\n(11 – 20 Μαΐου)\nΌλο το χρόνο: Μια ακραία ώθηση στο επίπεδο του “εγώ”, σας δίνει τρομερή προσωπική δύναμη και επιρροή. Οι άνθρωποι θα εντυπωσιαστούν από την ισχυρή σας παρουσία και το χάρισμα. Οι ισχυροί άνθρωποι θα θελήσουν να συνεργαστούν μαζί σας για τις επικερδείς υποθέσεις.\nΜέχρι την 31η Μαρτίου: Ο Κρόνος σε τρίγωνο με το 10ήμερο σας, φέρνει υπομονή, αποφασιστικότητα και ισχυρή αίσθηση του καθήκοντος. Πρόκειται για μια περίοδο σταθερής προόδου, επίτευξης και αναγνώρισης. Θα εργαστείτε σκληρά για την οικοδόμηση ασφαλών και ασφαλών θεμελίων για τα επόμενα χρόνια.\nΜέχρι τις 5 Φεβρουαρίου: Ο Κρόνος με τον Πλούτωνα από τις 19 Δεκεμβρίου 2019 κορυφώνεται στις 12 Ιανουαρίου 2020. Δίνει αποφασιστικότητα και επιμονή για σημαντική προσωπική και επαγγελματική επιτυχία και αναγνώριση. Πρόκειται για μια εποχή που “απαιτεί”μια αλλαγή “εκ θεμελίων”. Είναι μια αργή, εξελικτική διαδικασία που δημιουργεί νέα θεμέλια για ευημερία, τα επόμενα χρόνια.\n2 Ιουνίου έως 19 Ιουλίου: Ο Δίας μαζί με τον Πλούτωνα στις 30 Ιουνίου είναι μια εξαιρετικά καλή όψη, που μπορεί να φέρει επιχειρηματική επιτυχία, πλούτο, ταξίδια, προώθηση στην εργασία ή καλύτερη καριέρα. Μπορείτε επίσης να βελτιώσετε τη ζωή άλλων ανθρώπων. Η γενναιοδωρία σας θα επιστραφεί και θα μπορούσατε να φτιάξετε νέους και σημαντικούς φίλους.\n21 Ιουνίου έως 21 Δεκεμβρίου: Ο Κρόνος σε τρίγωνο με το δικό σας δεκαήμερο,είναι μια καλή στιγμή για την αγορά και πώληση ακινήτων ή την ανακαίνιση του σπιτιού σας. Μια στενότερη σύνδεση με τον συνεργάτη σας είναι πιθανή. Εάν πρόκειται για ερωτική σχέση, το κίνητρο είναι το συμφέρον, με κάποιον πολύ μικρότερο, ή πολύ μεγαλύτερο.\n28 Οκτωβρίου έως 25 Νοεμβρίου: Ο Δίας μαζί με τον Πλούτωνα, για τελευταία φορά στις 12 Νοεμβρίου φέρνει προσωπική, υλική και πνευματική ανάπτυξη. Αυτό αφορά μια εποχή μεγάλης κλίμακας επιτυχίας, σε όλα τα επίπεδα.


Global Voices στα Ελληνικά » #FreeBassel: Φήμες για θανατική καταδίκη του Σύριου προγραμματιστή · Global Voices στα Ελληνικά » Print\nΜεταφράστηκε 17/11/2015 19:07 GMT 1\t · Σύνταξη Ellery Roberts Biddle Μετάφραση Eleni Skodra\nΚατηγορίες: Συρία, Ανθρώπινα Δικαιώματα, Μέσα των πολιτών, Πόλεμος - Συγκρούσεις, Ψηφιακός ακτιβισμός, GV Advocacy\nBassel Khartabil. Φωτογραφία από Joi Ito μέσω Wikimedia (CC BY 2.0).\nΦημολογείται ότι ο φυλακισμένος Σύριος-Παλαιστίνιος μηχανικός λογισμικού Bassel Khartabil , επίσης γνωστός ως Bassel Safadi, έχει καταδικαστεί μυστικά σε θάνατο από τη Συριακή κυβέρνηση.\nΟ σχεδιαστής λογισμικού ανοιχτού κώδικα και blogger βρίσκεται σε φυλακή της Συρίας από το Μάρτιο του 2012. Τον Οκτώβριο του 2015, ο Bassel μεταφέρθηκε από τη φυλακή Adra  σε άγνωστη τοποθεσία. Σε εκείνη τη φάση, η σύζυγός του, Noura Ghazi, ανέφερε ότι  “η στρατιωτική αστυνομία μετακίνησε τον Bassel από το κελί του στην Adra έπειτα από άκρως απόρρητη σφραγισμένη εντολή από το Στρατιωτικό Δικαστήριο”.\nΣτις 12 Νοεμβρίου 2015, η Ghazi ανέφερε ότι επικοινώνησαν μαζί της άτομα που αυτοχαρακτηρίστηκαν πληροφοριοδότες εκ των έσω της κυβέρνησης Άσαντ και οι οποίοι την ενημέρωσαν σχετικά με τη φημολογούμενη ποινή. Η Ghazi έγραψε στο Facebook:\nΜόλις έλαβα ανησυχητικές και σοκαριστικές πληροφορίες ότι ο Bassel έχει καταδικαστεί σε θάνατο. Πιστεύω ότι αυτό σημαίνει πως η μεταφορά του σε στρατιωτική φυλακή ήταν πολύ επικίνδυνη. Ας τον βοηθήσει ο Θεός, ελπίζουμε να μην είναι πολύ αργά. Ανησυχούμε εξαιρετικά πολύ για τη ζωή του.\nΕνώ αυτές οι φήμες είναι δύσκολο να επιβεβαιωθούν, η τοποθεσία όπου βρίσκεται ο Bassel παραμένει άγνωστη. Υποστηρικτές προτρέπουν τις ξένες κυβερνήσεις και τα Ηνωμένα Έθνη να αναλάβουν δράση και να απαιτήσουν από τις Συριακές Αρχές να ενημερώσουν την οικογένεια του Bassel για που αυτός βρίσκεται και να του αποδώσουν χάρη.\nΣτο Φόρουμ για τη Διακυβέρνηση του Διαδικτύου με χορηγό τα Ηνωμένα Έθνη στο Ζοάο Πεσόα (Βραζιλία) αυτή την εβδομάδα, υποστηρικτές εξέδωσαν την ακόλουθη ανακοίνωση :\nΗ κράτηση του Bassel είναι αυθαίρετη και παραβιάζει τους διεθνείς νόμους για τα ανθρώπινα δικαιώματα. Η άρνηση των αρχών να αποκαλύψουν την τοποθεσία όπου αυτός κρατείται συνιστά βίαιη εξαφάνιση. Η δίωξη του δεν πληροί τις προϋποθέσεις για μια δίκαιη δίκη. Ο Bassel μπορεί και πρέπει να αφεθεί ελεύθερος χωρίς όρους και να επιστρέψει στη φροντίδα της οικογένειας του.\nΟ Bassel συνελήφθη στις 15 Μαρτίου 2012, στην πρώτη επέτειο έναρξης της Συριακής Eπανάστασης. Ανακρινόταν και βασανιζόταν για πέντε συνεχείς μέρες από το Στρατιωτικό Τμήμα 215. Στη συνέχεια μεταφέρθηκε στη Διεύθυνση Ανακρίσεων Τμήμα 248 και κρατήθηκε εκεί σε απομόνωση για εννέα μήνες. Στις 9 Δεκεμβρίου 2012, ο Khartabil οδηγήθηκε ενώπιον στρατιωτικού δικαστηρίου χωρίς δικηγόρο και κατηγορήθηκε για “κατασκοπεία για λογαριασμό αντίπαλου κράτους”. Έπειτα, μεταφέρθηκε στη φυλακή Adra στη Δαμασκό, οπού κρατούνταν μέχρι πρόσφατα.\nΕπισκεφθείτε την ιστοσελίδα των υποστηρικτών του Bassel στο freebassel.org. Για την έκφραση στήριξης στην υπόθεσή του, συμμετέχετε στη διαδικτυακή συλλογή υπογραφών, που ξεκίνησε από το φίλο και ακτιβιστή Mohamed Najem,  απαιτώντας την άμεση απελευθέρωση του Bassel.\nURL to article: https://el.globalvoices.org/2015/11/30949\n ανέφερε ότι: https://www.eff.org/deeplinks/2015/10/fears-grow-safety-imprisoned-syrian-open-source-developer-bassel-khartabil\n την ακόλουθη ανακοίνωση: https://www.eff.org/files/2015/11/12/igf-bassel-statement.pdf\n freebassel.org. : http://freebassel.org/\n Mohamed Najem,: https://twitter.com/monajem


Οστεοπόρωση, ένα σύγχρονο μεταβολικό νόσημα - About health\nΟστεοπόρωση, ένα σύγχρονο μεταβολικό νόσημα\n1) Διατροφή. Απαιτείται επαρκής πρόσληψη θερμίδων, ασβεστίου με τα γαλακτομικά προϊόντα και βιταμίνης D. Τα δύο αυτά στοιχεία (ασβέστιο και βιταμίνη D) είναι απαραίτητα για την διατήρηση της σωστής πυκνότητας και δομής του οστού. Συστήνεται επίσης μείωση της κατανάλωσης αλκοόλ, ενώ δεν έχει αποσαφηνιστεί εάν η μείωση στην κατανάλωση καφεΐνης και αλατιού βοηθάει ή όχι.\n2) Άσκηση. Συστήνεται άσκηση τουλάχιστον 3 φορές την εβδομάδα για 30 λεπτά. Το περπάτημα είναι μία άριστη επιλογή άσκησης. Σε κάθε περίπτωση, δεν πρέπει το είδος της άσκησης να είναι τέτοιο που να προδιαθέτει σε πτώση και κάκωση. Τα οφέλη της άσκησης διαρκούν για όσο χρονικό διάστημα το άτομο ασκείται. Η υπερβολική άσκηση, από την άλλη μεριά, μπορεί να οδηγήσει σε καταστολή της λειτουργίας του υποθαλάμου και με αυτόν τον τρόπο να αυξήσει τον κίνδυνο εγκατάστασης οστεοπόρωσης.\n3) Διακοπή του καπνίσματος. Το κάπνισμα αποδεδειγμένα επιταχύνει την οστική απώλεια και για τον λόγο αυτόν συστήνεται αυστηρά η διακοπή του σε άτομα με αυξημένο κίνδυνο ανάπτυξης οστεοπόρωσης.\nabouthealth.gr - Δημολένης Λάμπρος, Μαιευτήρας Χειρουργός Γυναικολόγος\nΤελευταία τροποποίηση στις Σάββατο, 06 Απριλίου 2013 14:00\nΠερισσότερα σε αυτή την κατηγορία: « Ολική αποκατάσταση ισχίου (AMIS)\tΜυοκαρδιακή αναγέννηση με Κυτταρικές θεραπείες »


Σε πρώτο πλάνο η νέα Jaguar E-Pace με το δυναμικό ντιζάιν »\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/NEA/Σε πρώτο πλάνο η νέα Jaguar E-Pace με το δυναμικό ντιζάιν\nΣε πρώτο πλάνο η νέα Jaguar E-Pace με το δυναμικό ντιζάιν\nΠαναγιώτης Τριτάρης14 Ιουλίου 2017\nΜε την άνοδο των SUV σε κάθε κομμάτι της αγοράς, ήταν προφανές ότι δεν θα αργούσε η στιγμή που η Jaguar θα είχε βλέψεις και πιο κάτω από την εντυπωσιακή F-Pace…\nΚα με την φρέσκια E-Pace έρχεται να μπει “σφήνα” στον κατά βάση γερμανικό ανταγωνισμό (Q3, X1, GLA κ.α.), αλλά και απέναντι στον εσωτερικό ανταγωνισμό του Evoque πάνω στο πλαίσιο του οποίου άλλωστε βασίζεται (όπως και το Land Rover Discovery Sport). Η Jaguar ακολούθησε μια εντελώς διαφορετική προσέγγιση στο νέο της μεσαίο SUV, προτιμώντας να μην δημιουργήσει μία υπό κλίμακα F-Pace αλλά ένα αυτόνομο μοντέλο, με έναν εμφανή σπορ χαρακτήρα και έντονη σχεδιαστική προσωπικότητα.\nΜάλιστα ο αρχισχεδιαστής της εταιρίας Ian Callum δεν εμπνεύστηκε από τα SUV αλλά έριξε κλεφτές ματιές στην σειρά F-Type της εταιρίας για την σχεδίαση της E-Pace. Κάτι που γίνεται ιδιαίτερα εμφανές τόσο στο εμπρός μέρος με την χαρακτηριστική μάσα, όσο και πολύ περισσότερο στο πίσω τμήμα όπου οι αναφορές στα κουπε της εταιρίας είναι έντονες τόσο σε ότι αφορά την κλίση της οροφής όσο και σε άλλες λεπτομέρειες όπως τα πολύ μοντέρνα φωτιστικά σώματα και τα μικρά παράθυρα. Μία ακόμα λεπτομέρεια, οι έξτρα ζάντες των 21 ιντσών (πρώτη φορά σε μοντέλο παραγωγής στην κατηγορία) προσθέτουν έξτρα πόντους στην σπορ κοσμοθεωρία της νέας E-Pace.\nMε μήκος στα 4,345 μέτρα και μεταξόνιο στα 2,681 μέτρα είναι ένα από τα πιο μικρά σε μέγεθος αυτοκίνητα της συγκεκριμε΄νης κατηγορίας, αλλά το πορτ-μπαγκάζ της βρίσκεται στα 480 λίτρα, τιμή κοντά στην κορυφή της κατηγορίας. Το βάρος της είναι επίσης αυξημένο, στα 1.700 κιλά, όμως η εταιρία υποστηρίζει ότι αυτό οφείλεται στην πλατφόρμα D8 η οποία εξασφαλίζει ιδιαίτερα αυξημένες εκτός δρόμου δυνατότητες στο αυτοκίνητο. Παρά τις “μαζεμένες” εξωτερικές διαστάσεις, η Jaguar δούλεψε εξαντλητικά σε ότι αφορά την εκμετάλλευση των εσωτερικών χώρων με αποτέλεσμα η άνεση για τους πίσω επιβάτες να είναι στα επίπεδα της F-Pace.\nΗ ίδια λογική ακολουθείται και στο σαλόνι, με τις επιρροές να είναι περισσότερες από τις F-Type παρά από την F-Pace. Όπως φαίνεται και από τις φωτογραφίες, πρόκειται για ένα πολύ όμορφο και ξεχωριστό εσωτερικό, με τις ιδιαιτερότητες της εταιρίες και “καθαρές” γραμμές. Στοιχεία από τις F-Type όπως η ενσωμάτωση της κονσόλας στο ταμπλό, το σπορ τιμόνι, ακόμα και ο επιλογέας ταχυτήτων δημιουργούν ένα πολύ υψηλής αισθητικής σαλόνι, αρκετά μακριά από την λογική των SUV της κατηγορίας.\nΌλες οι E-Pace θα εφοδιάζονται με το σύστημα infotainment Τouch Pro με 10ιντση wide οθόνη, και θα προσφέρει 4G σύνδεση, wi-fi spot για 8 συνδέσεις, και πολλά apps για την εξυπηρέτηση και την διασκέδαση του οδηγού και των επιβατών. Ως έξτρα εξοπλισμός θα υπάρχει ο πίνακας οργάνων που θα βασίζεται σε 12,3 ιντσών TFT οθόνη (στα πρότυπα του Audi Virtual Cockpit) ενώ κατά περίπτωση θα προσφέρεται και ένα ανανεωμένο head up display.\nΣε ότι αφορά τους κινητήρες θα εφοδιάζεται με πέντε σύνολα της σειράς Ingenium, τρεις diesel και δύο βενζίνης. Στην βάση θα βρίσκεται ο δίλιτρος diesel των 150 ίππων (ο οποίος θα συνδυάζεται αποκλειστικά με κίνηση μόνο στους εμπρός τροχούς) ενώ στην κορυφή της γκάμας θα βρίσκεται ο επίσης δίλιτρος βενζίνης με τα 300 άλογα (αυτή και όλες οι ενδιάμεσες εκδόσεις θα είναι και τετρακίνητες). Όλοι οι κινητήρες θα εφοδιάζονται με αυτόματο κιβώτιο εννέα ταχυτήτων αλλά θα υπάρχει και η επιλογή για μηχανικό εξατάχυτο.\nΤο σύστημα τετρακίνησης στα πιο ακριβά μοντέλα θα είναι σε μια πιο εξελιγμένη μορφή και θα μπορεί να μοιράζει την δύναμη ανεξάρτητα σε κάθε τροχό. Η Jaguar υποστηρίζει ότι η ρύθμιση που έχει κάνει δημιουργεί μια “πισωκίνητη” προδιάθεση στο αυτοκίνητο, κάτι που στην κορυφαία έκδοση των 300 ίππων και των 5,9 δευτερολέπτων στο 0-100 δημιουργεί όλες τις προϋποθέσεις για ένα πολύ ενδιαφέρον οδηγικά αυτοκίνητο.\nΣε ότι αφορά τις εκδόσεις θα υπάρχουν δύο, η στάνταρ και η ακόμα πιο σπορ R-Design με την τελευταία να είναι ακόμα πιο επιθετική και σπορ χάρη σε αισθητικές και άλλες επεμβάσεις σε αρκετά σημεία. Το αυτοκίνητο θα κατασκευάζεται από την Magna Steyr στην Αυστρία καθώς οι γραμμές παραγωγής των αυτοκινήτων με εγκάρσια τοποθετημένους τους κινητήρες (όπως το Discovery Sport και το Evoque) έχουν φθάσει στα όριά της δυναμικότητάς τους στην Αγγλία. Στοιχείο που αν μη τι άλλο δείχνει ότι η πανέμορη Ε-Pace έχει όλα τα φόντα να αποτελέσει μία μεγάλη επιτυχία για την Jaguar, καθώς και αυτή (μετά την Porsche και τόσες άλλες) θα πουλά πολύ περισσότερα SUV από ότι όλα τα υπόλοιπα μοντέλα της.


Ποντιακοί σύλλογοι κέρδισαν τις εντυπώσεις στις «Θρακικές λαογραφικές εορτές 2020» | Pontos News\n25 Φεβρουάριος 2020, 12:11 - Τελευταία Ενημέρωση: 25 Φεβρουάριος 2020, 11:22\nΠοντιακό χρώμα είχαν οι εκδηλώσεις «Θρακικές λαογραφικές εορτές 2020 – Ξανθιώτικο καρναβάλι» το Σάββατο 15 Φεβρουαρίου, στην πλατεία Δημοκρατίας της Ξάνθης.\nΠολιτιστικοί σύλλογοι, ανάμεσά τους και ποντιακοί, παρουσίασαν τις χορευτικές παραδόσεις του τόπου τους.\nΣτη μεγάλη αυτή γιορτή, χορευτικές ομάδες των λαογραφικών συλλόγων της πόλης, αλλά και από όλη την Ελλάδα, ξεκίνησαν από διαφορετικά σημεία της Ξάνθης και μέσω κεντρικών δρόμων, χορεύοντας και τραγουδώντας, κατέληξαν στην πλατεία Δημοκρατίας. Εκεί άνδρες και γυναίκες, αγόρια και κορίτσια κάθε ηλικίας με τις παραδοσιακές τους φορεσιές, χόρεψαν χορούς από κάθε γωνιά της χώρας, πιασμένοι χέρι-χέρι σε ένα πολύχρωμο γαϊτανάκι.\nΟ Σύλλογος Ποντίων Ν. Ξάνθης, ο Σύλλογος Ποντίων φοιτητών Ν. Ξάνθης και ο Σύλλογος Ποντίων Χορευτών Ξάνθης «Τραντέλλενες» ξεκίνησαν από την πλατεία Αλέξανδρου Μπαλτατζή και ξεσήκωσαν τον κόσμο με μουσική του Πόντου. Αργότερα παρουσίασαν χορούς από την αλησμόνητη πατρίδα κερδίζοντας το θερμό χειροκρότημα του κοινού.\nΣτην εκδήλωση συμμετείχαν επίσης οι σύλλογοι: Αβάτου Ξάνθης, Διομηδείας, Κυπρίων Ξάνθης, Πολιτιστική Στέγη Ν. Ερασμίου «Γεώργιος Βιζυηνός», Χορευτικός Όμιλος Ξάνθης, «Η Θράκη», Φιλοπρόοδη Ένωση Ξάνθης, Μικρασιατών Ν. Ξάνθης «Αλησμόνητες πατρίδες», Λεύκης «Οι Πρωτοπόροι», Λύκειο Ελληνίδων Ξάνθης, «Αμφέραος», Κρητική Αδελφότητα Ξάνθης και Μοναστηρακίου Δράμας.\nΠοντιακοί χοροί, Ξανθη, Συλλογοι


Μηροκοτυλιαία Πρόσκρουση | Active Physiotherapy Solutions\nActive Physiotherapy Solutions - Φυσικοθεραπεία ΘεσσαλονίκηΑποκατάσταση ΜυοσκελετικούΜηροκοτυλιαία Πρόσκρουση\nΈνα αρκετά συχνό πρόβλημα που παρατηρείται στους αθλητές, αλλά και στους μη ασκούμενους είναι η μηροκοτυλιαία πρόσκρουση, η οποία εμφανίζεται ως πόνος και δυσκαμψία στην μπροστινή επιφάνεια του ισχίου. Τα συμπτώματα εμφανίζονται με την κάμψη, την προσαγωγή και την έσω στροφή του ισχίου, και πρακτικά όσο το γόνατο πλησιάζει στο στήθος.\nΗ σύγχρονη έρευνα δείχνει ότι η συντηρητική θεραπεία με ασκήσεις μπορεί να βοηθήσει στην αντιμετώπιση των συμπτωμάτων και την αποκατάσταση της λειτουργικής δραστηριότητας, ακόμη και της αθλητικής δραστηριότητας.\nΣτο φυσικοθεραπευτήριό μας αντιμετωπίζουμε τα συμπτώματα της μηροκοτυλιαίας πρόσκρουσης με ένα συνδυασμό τεχνικών κινητοποίησης με τα χέρια και ενός προγράμματος ασκήσεων. Απαραίτητη και σε αυτή την περίπτωση είναι η συμμετοχή του ασθενή και η καθημερινή εκτέλεση των ασκήσεων, ώστε να επιτευχθεί το καλύτερο αποτέλεσμα.\nΟι τεχνικές με τα χέρια γίνονται από το θεραπευτή και σα σκοπό έχουν να βελτιωθεί η αρθροκινηματική του ισχίου, το εύρος κίνησης της άρθρωσης και να χαλαρώσουν τα “σφικτά” μαλακά μόρια, που την εμποδίζουν να κινηθεί σωστά.\nΤο πρόγραμμα των ασκήσεων περιλαμβάνει:\nΤην εκπαίδευση των μυών της λεκάνης, ώστε να την κρατούν σε θέση που δίνει μεγαλύτερο εύρος κίνησης στην κάμψη του ισχίου. Αυτόματα, ο πόνος μειώνεται και βελτιώνεται η λειτουργική ικανότητα του ατόμου.\nΤην ενεργοποίηση και ενδυνάμωση των σταθεροποιών μυών του ισχίου, ώστε η κεφαλή του μηριαίου οστού να κινείται κεντραρισμένα και χωρίς παρεκτοπίσεις, που οδηγούν σε πρόσκρουση.\nΤην εκτέλεση λειτουργικών ασκήσεων που προσομοιάζουν το άθλημα ή τη δραστηριότητα που εμφανίζονται τα συμπτώματα, με έμφαση στον κινητικό έλεγχο της λεκάνης και της αποφόρτισης της πρόσθιας επιφάνειας του ισχίου.